கருப்புப்பணத்தை ஒழிக்கிறேன் என்று தேவையான முன்னேற்பாடு செய்யாமல் நடவடிக்கை எடுத்ததால் பொதுமக்கள் கடுமையாக பாதிக்கப்படுகின்றனர் . 500 ரூபாய் நோட்டுகளே இன்னும் புழக்கத்திற்கு வராமல் என்ன நடவடிக்கை எடுக்க போகிறீர்கள் . இதனால் பொருளாதார சிக்கலே ஏற்படும் என ராமதாஸ் கடுமையாக கண்டனம் தெரிவித்துள்ளார் . கருப்புப் பணத்தை பதுக்கி வைத்திருப்பவர்கள் தவிர மீதமுள்ள அனைவரும் பணத்தை அன்றாடப் பயன்பாடுகளுக்காகத் தான் வைத்திருப்பார்கள் . அவ்வாறு இருக்கும் போது , அவர்கள் வங்கிகளில் செலுத்தும் பணத்திற்கு இணையான திருப்பித் தருவதற்குரிய ஏற்பாடுகளை மத்திய அரசும் , இந்திய ரிசர்வ் வங்கியும் செய்திருக்க வேண்டும் . அதைக்கூட செய்யாமல் கருப்புப் பண ஒழிப்பு நடவடிக்கைகளை அவசர அவசரமாகத் தொடங்கியது தான் அனைத்து பிரச்சினைகளுக்கும் காரணம் ஆகும் . இப்போது கூட கடந்த 10 - ஆம் தேதி தொடங்கி நேற்று வரை மொத்தம் 5 லட்சம் கோடி ரூபாய் பணம் இந்திய வங்கிகளில் செலுத்தப்பட்டிருக்கின்றன . ஆனால் , அவ்வாறு செலுத்தியவர்களுக்கு ஒரு லட்சம் கோடி ரூபாய்க்கும் குறைவான தொகை மட்டுமே வழங்கப்பட்டிருக்கிறது . இது சிறிதும் போதுமானது அல்ல . கருப்புப் பணத்தை ஒழிப்பதற்கான திட்டமிடல்கள் 6 மாதங்களுக்கு முன்பே தொடங்கப்பட்டு விட்டதாக மத்திய அரசு தெரிவித்திருக்கிறது . 1000 , 500 ரூபாய் தாள்களை திரும்பப் பெறுவதற்கு தேவையான புதிய ரூபாய் தாள்களை அச்சிடுவதற்கு இந்த 6 மாத கால அவகாசம் போதுமானதாகும் . ஆனால் , இந்த அவகாசத்தைப் பயன்படுத்தி போதிய அளவில் ரூபாய் தாள்கள் அச்சிடப்படவில்லை . ரூ . 2000 , ரூ . 500 ஆகிய இரு மதிப்புகளையும் சேர்த்து மொத்தம் ரூ . 5 லட்சம் கோடி அளவுக்கு மட்டுமே புதிய தாள்கள் அச்சிடப்பட்டிருக்கின்றன . இது நாட்டின் தேவையில் பாதி மட்டுமே . எனினும் , இந்த தாள்கள் முழுமையாக புழக்கத்தில் விடப்பட்டிருந்தால் கூட நிலைமையை சமாளித்திருக்க முடியும் . ஆனால் , அதையும் மத்திய அரசும் , ரிசர்வ் வங்கியும் செய்யவில்லை . உதாரணமாக , கருப்புப் பண ஒழிப்பு நடவடிக்கை தொடங்கி 10 நாட்களாகி விட்ட நிலையில் புதிய ரூ . 500 தாள்கள் இன்னும் தமிழகத்திற்கு வந்து சேரவில்லை . இவ்வாறாக மத்திய அரசின் அரைகுறை செயல்பாடுகள் தான் வணிகத்தையும் , மக்களையும் முடக்கியுள்ளன . இதேநிலை நீடித்தால் பொருளாதார வளர்ச்சி கடுமையாக பாதிக்கப்படும் .


இருமுகன் படத்தையடுத்து வாலு இயக்குனருடன் ‘ஸ்கெட்ச்’ கெளதம் மேனனின் ‘துருவ நட்சத்திரம்’ என ஸ்கெட்ச் போட்டு நடித்துவரும் விக்ரம் அடுத்ததாக ஹரி இயக்கும் ‘சாமி 2’வில் நடிக்கப்போகிறார் . ' சிங்கம் 3 ' படத்தைத் தொடர்ந்து டைரக்டர் ஹரி தற்போது விக்ரமை கொண்டு இயக்கும் ‘சாமி 2’ படத்துக்கான ப்ரீ புரொடக்ஷன்ஸ் வேலைகளில் ஈடுபட்டிருக்கிறார் . மேலும் , இதற்கு முன்பு சூர்யாவை ‘வேல்’ படத்தில் இரண்டு வேடங்களில் நடிக்க வைத்த ஹரி , ‘சாமி 2’விலும் விக்ரமை இரண்டு வேடங்களில் நடிக்க வைக்கிறார் . அதன் காரணமாக , இந்தப் படத்துக்காக தனது பாடி லாங்குவேஜை மாற்றி ரிஸ்க் எடுத்து நடிக்கிறாராம் விக்ரம் . அதோடு , சாமி படத்துக்குப் பிறகு வருடத்துக்கு இரண்டு படங்கள் கொடுத்து வந்த ஹரி , ‘சிங்கம் 3’ படத்திற்காக மட்டுமே மூன்று வருடங்கள் சூர்யாவுக்காகக் காத்திருந்தார் . ஆனால் , இனிமேல் அப்படி அவர் இடைவெளி கொடுக்கப் போவதில்லையாம் . வருடத்துக்கு இரண்டு படம் கொடுக்கும் முடிவில் இருக்கிறாராம் . அந்த வகையில் , ஜூலை மாதம் இறுதியில் ' சாமி 2 ' படப்பிடிப்பைத் தொடங்குபவர் 2018 தொடக்கத்தில் அந்தப் படத்தை வெளியிடுகிறார் .


அழகில் சிறந்த நடிகையான இவர் இன்று உலகில் இல்லை என்கிற உண்மையை ஏற்க மனம் மறுக்கிறது . மேலும் நடிகை ஸ்ரீ தேவியின் இறுதிச் சடங்கில் கலந்துக்கொள்ள பிரபலங்கள் மற்றும் ரசிகர்கள் சிலரும் மும்பைக்கு விரைந்துள்ளனர் . இந்நிலையில் , இவரின் மரணம் குறித்து பேசியுள்ள ஸ்ரீ தேவியின் நெருங்கிய உறவினர் சஞ்சய்கபூர் , இதுவரை ஸ்ரீ தேவிக்கு மாரடைப்பு வந்ததில்லை என்றும் , இவருக்கு மாரடைப்பு ஏற்படக் காரணம் வயதானாலும் இளமையான தோற்றத்துடன் இருக்க வேண்டும் என அவர் செய்துக்கொண்ட அறுவை சிகிச்சைகள் தான் என கூறியுள்ளார் . இதே கருத்தை ஸ்ரீ தேவியின் நெருங்கிய தோழி பியூஷ் கங்குலியும் தன்னுடைய சமூக வலைத்தளத்தில் தெரிவித்துள்ளார் . இது குறித்து கூறியுள்ள இவர் . . . ஸ்ரீ தேவியின் மரணம் எதனால் நிகழ்ந்தது என்பதை அனைவரும் சிந்தித்துப் பார்க்க வேண்டும் என்றும் , இளமையாக இருக்க வேண்டும் என்பதற்காக ஸ்ரீ தேவி தொடர்ச்சியாக பல அறுவை சிகிச்சைகளை செய்துக்கொண்டார் . பிறப்பிலேயே நல்ல அழகை கொண்ட ஸ்ரீ தேவி அதனை நம்பாமல் அறுவை சிகிச்சைகளை செய்துக்கொண்டு செயற்கை அழகை தான் நம்பினார் . இது குறித்து பல முறை யார் கூறியும் அவர் கேட்டதில்லை என்றும் தெரிவித்துள்ளார் . ஸ்ரீ தேவி மட்டும் அறுவை சிகிச்சைகளை தவிர்த்திருந்தால் இன்னும் பல ஆண்டுகள் வாழ்திருப்பர் என்பது உண்மை . ஸ்ரீ தேவியின் மரணம் பெண்களுக்கு ஒரு பாடம் . . . செயற்கையான சைஸ் ஜீரோ உடலமைப்பை விட இயற்கையான அழகே ஆரோக்கியமானது நல்லது என்று ஸ்ரீ தேவியின் தோழி தெரிவித்துள்ளார் .


இந்தியாவுக்கு எதிரான ஒருநாள் கிரிக்கெட் தொடரில் விளையாடவுள்ள இங்கிலாந்து அணி அறிவிக்கப்பட்டுள்ளது . இந்தியாவுக்கு எதிராக தற்போது டெஸ்ட் கிரிக்கெட்டில் விளையாடி வரும் இங்கிலாந்து அணி , அதைத் தொடர்ந்து 3 ஒருநாள் மற்றும் 3 டி20 கிரிக்கெட் போட்டிகளில் மோத உள்ளது . வரும் ஜனவரி 15 - ஆம் தேதி புணேவில் தொடங்கும் அந்தப் போட்டிகளுக்கான இங்கிலாந்து அணி தற்போது அறிவிக்கப்பட்டுள்ளது . வங்கதேசத்துக்கு எதிரான ஒருநாள் தொடரின்போது , இங்கிலாந்து அணியில் இருந்து ஓய்வு அளிக்கப்பட்டிருந்த கேப்டன் இயான் மோர்கன் , பேட்ஸ்மேன்கள் அலெக்ஸ் ஹேல்ஸ் , ஜோ ரூட் ஆகியோர் தற்போது இந்தியாவுக்கு எதிரான தொடரில் மீண்டும் சேர்க்கப்பட்டுள்ளனர் . தற்போது நடைபெறும் டெஸ்ட் தொடருக்குப் பிறகு , பென் டக்கெட் , ஸ்டீவன் ஃபின் , ஜேம்ஸ் வின்ஸ் ஆகியோருக்கு ஒருநாள் போட்டித் தொடருக்கான இங்கிலாந்து அணியில் இருந்து ஓய்வளிக்கப்படுகிறது . ஒருநாள் போட்டிக்கான அணி விபரம்ஃ இயான் மோர்கன் ( கேப்டன் ) , மொயீன் அலி , ஜோனதன் பேர்ஸ்டோ , ஜேக் பால் , சாம் பில்லிங்ஸ் , ஜோஸ் பட்லர் , லியாம் டாசன் , அலெக்ஸ் ஹேல்ஸ் , லியாம் பிளங்கெட் , ஆதில் ரஷீத் , ஜோ ரூட் , ஜேசன் ராய் , பென் ஸ்டோக்ஸ் , டேவிட் வில்லி , கிறிஸ் வோக்ஸ் . டி20 அணி விபரம்ஃ ஒருநாள் போட்டி அணியில் இடம்பிடித்த அனேக வீரர்கள் இந்த அணியிலும் உள்ளனர் . இருப்பினும் , கிறிஸ் வோக்ஸூக்குப் பதிலாக இந்த அணியில் கிறிஸ் ஜோர்டன் , டைமல் மில்ஸ் ஆகியோர் சேர்க்கப்படுகின்றனர் .


கார்த்திக்குடன் இணைந்து நடித்த முதல் படமே இன்னும் வெளிவராத நிலையில் நடிகை ரகுல் ப்ரீத் சிங் இரண்டாவது முறையாக கார்த்திக்கு ஜோடியாக நடிக்கவுள்ளார் . நடிகர் கார்த்தி தற்போது ‘சதுரங்க வேட்டை’ வினோத் இயக்கத்தில் ‘தீரன் அதிகாரம் ஒன்று’ என்ற படத்தில் நடித்து வருகிறார் . இந்தப் படத்தில் கார்த்திக்கு ஜோடியாக ரகுல் ப்ரீத் சிங் நடிக்கிறார் . இந்தப் படத்தின் படப்பிடிப்பு முடிந்து தற்போது போஸ்ட் புரடெக்ஷன் பணிகள் நடைபெற்று வருகின்றன . உண்மைச் சம்பவத்தை அடிப்படையாகக் கொண்ட இந்த படத்தில் நடிகர் கார்த்தி மீண்டும் காவல்துறை அதிகாரியாக நடித்துள்ளார் . இந்தப் படத்தின் டீசரும் வெளியிடப்பட்டுள்ளது என்பது குறிப்பிடத்தக்கது . இந்தப் படத்தைத் தொடர்ந்து , நடிகை ரகுல் ப்ரீத் சிங் மீண்டும் ஒரு படத்தில் கார்த்திக்கு ஜோடியாக நடிக்கிறார் . அந்தப் படத்தை இயக்குநர் கண்ணனின் உதவியாளர் ரஜத் இயக்குகிறார் . அடுத்ததாக பாண்டிராஜ் இயக்கத்தில் கார்த்தி நடிக்கிறார் . அந்தப் படம் முடிந்ததும் , அடுத்த வருடத்தில் ரகுல் – கார்த்தி இணையும் படத்தின் ஷூட்டிங் தொடங்க உள்ளது .


ஐபிஎல் மேட்சில் எப்படி சம்பாதிக்கிறது . . ? ஒவ்வொரு அணிக்கும் எப்படி பணம் கிடைக்கிறது . . . இதனால் லாபமா அல்லது நஷ்டமா . . ? ஐபிஎல் உருவானதா கதை எப்படி . . ? எதற்காக உருவாக்கப்பட்டது . . ? இந்த விளையாட்டுக்கு ஸ்பான்சர் கொடுத்தது யார் . . ? அதனால் அவர்களுக்கு என்ன லாபம் . . ? மற்ற பிராண்டுகள் விளம்பரம் செய்வதன் மூலம் எப்படி ஐபிஎல் விளையாட்டு போட்டிகளுக்கு பணம் கிடைக்கிறது . . ? டிக்கெட் விற்பது முதல் . . டி சர்ட் கதை வரை உங்களுக்காக . . . . புரிந்துக்கொள்ள உருவாக்கப்பட்ட ஒரு பிரத்யேகமான வீடியோ இதோ . . . !


சந்திரமுகி படத்தில் வரும் கங்கா , சந்திரமுகியாகவே தன்னை நினைத்து கொண்டாள் என்று ஒரு வசனம் வரும் . அது போல , ஜெயலலிதா மறைந்த பின்னர் , சசிகலாவும் தன்னை ஜெயலலிதாவாகவே நினைத்து கொண்டார் . ஜெயலலிதா போலவே , புடவை கட்டினார் , கொண்டை போட்டார் , ஐயங்கார் பொட்டு வைத்தார் . ஆனாலும் , நாஞ்சில் சம்பத் சொன்னது போல , ஊர் குருவி உயர , உயர பறந்தாலும் பருந்தாகவில்லை . கைக்கு எட்டியது வாய்க்கு எட்டாதது போல , முதலமைச்சர் பதவி நெருங்கி வரும்போது , அதை விட வேகமாக பறந்து வந்த சொத்து குவிப்பு வழக்கின் தீர்ப்பு , அவரை பெங்களூரு சிறையில் கொண்டு சேர்த்து விட்டது . என்ன இருந்தாலும் , ஜெயலலிதாவோடு 30 ஆண்டுகளுக்கும் மேலாக கூடவே இருந்தார் அல்லவா சசிகலா . அதனால் , கட்சி , ஆட்சி ஆகிய இரண்டிலுமே தமது பிடி தளர்ந்ததை அறிந்து துடித்து போனார் . ஜெயலலிதா இருந்த வரை , பவர்புல்லாக வேலை செய்த தமது ஜாதகம் , அவர் இறந்த பின்னர் , அப்படியே , எதிர் திசையில் வேலை செய்ய ஆரம்பித்து விட்டதே என கலங்கினார் . இந்நிலையில் , ஜெயலலிதா இல்லை என்றாலும் , அவர் உடுத்திய புடவையாவது , தன்னுடன் இருந்தாலாவது , துயரங்கள் குறையும் என்று சசிகலாவுக்கு மனதளவில் ஒரு நம்பிக்கை ஏற்பட்டுள்ளது . அதனால் , சென்னை வந்த இளவரசி மகன் விவேக்கிடம் , ஜெயலலிதா விரும்பி அணிந்த பச்சை நிற புடவை ஒன்றை எடுத்து வருமாறு சொல்லி அனுப்பி உள்ளார் சசிகலா . விவேக்கும் , போயஸ் தோட்டம் வந்து , அவரது அத்தை சசிகலா விரும்பியது போல் , ஜெயலலிதாவின் பச்சை புடவை ஒன்றை எடுத்து சென்று சிறையில் உள்ள சசிகலாவிடம் கொடுத்துள்ளதாக கூறப்படுகிறது . ஜெயலலிதாவின் பச்சை புடவை , சிறையில் உள்ள சசிகலாவை சாந்தப்படுத்துமா ? இல்லை நள்ளிரவில் ஆவியாக வந்து அலறல் சத்தத்தை எழுப்புமா ? என்பது போகபோகத்தான் தெரியும் .


ஆந்திர மாநிலத்துக்கு சிறப்பு அந்தஸ்து வழங்கவில்லை எனக்கூறி பாஜக கூட்டணியில் இருந்து ஆந்திர முதலமைச்சர் சந்திரபாபு நாயுடு விலகினார் . இந்நிலையில் அடுத்த ஆண்டு நடைபெற உள்ள நாடாளுமன்ற தேர்தலில் பாஜகவுக்கு எதிராக எதிர்க்கட்சிகளை ஒருங்கிணைத்து மிகப்பெரிய கூட்டணியை உருவாக்கும் முயற்சியில் சந்திரபாபு நாயுடு ஈடுபட்டு வருகிறார் . அதன்படி அவர் காங்கிரஸ் தலைவர் ராகுல் காந்தி , மார்க்சிஸ்டு கம்யூனிஸ்டு பொதுச் செயலாளர் சீதாராம் யெச்சூரி , தேசியவாத காங்கிரஸ் தலைவர் சரத்பவார் , தேசிய மாநாட்டு கட்சி தலைவர் பரூக்அப்துல்லா , சமாஜ்வாடி கட்சி தலைவர் முலாயம்சிங் யாதவ் ஆகியோரையும் சந்தித்தார் . மேலும் , பகுஜன் சமாஜ் கட்சி தலைவர் மாயாவதி , ஆம் ஆத்மிதலைவர் கெஜ்ரிவால் , சரத்யாதவ் , முன்னாள் பிரதமரும் , மதசார்பற்ற ஜனதா தளம் தலைவருமான தேவே கவுடா , கர்நாடக முதலமைச்சர் குமாரசாமி மற்றும் திமுக தலைவர் முக ஸ்டாலின் ஆகியோரை சந்தித்து ஆலோசனை நடத்தினார் . இந்நிலையில் , எதிர்க்கட்சிகள் அனைத்தையும் ஒருங்கிணைத்து ஒரு கூட்டம் நடத்த சந்திரபாபு நாயுடு திட்டமிட்டுள்ளார் . அதன்படி , இந்த அனைத்துக்கட்சிகளின் கூட்டம் வரும் 22 - ம் தேதி டெல்லியில் உள்ள ஆந்திரப்பிரதேசம் பவனில் நடக்கவுள்ளது . இந்த கூட்டத்தில அனைத்து எதிர்க்கட்சி தலைவர்களும் பங்கேற்க வேண்டும் என அழைப்பு விடுத்துள்ளார் . ஏற்கனவே திமுக தலைவர் ஸ்டாலின் இதில் கலந்து கொள்ளப் போவதாக அறிவித்துள்ளார் . இதே போன்று ராகுல் காந்தி , மாயாவதி , அகிலேஷ் யாதவ் , சரத்பவார் உள்ளிட்ட தலைவர்கள் பங்கேற்க உள்ளனர் . அந்த கூட்டத்தில் பிரதமர் வேட்பாளர் , கூட்டணி , சீட் ஷேரிங் உள்ளிட்ட பிரச்சனைகள் குறித்து விவாதிக்கப்படும் என தெரிகிறது . எதிர்கட்சிகளின் இந்த மெகா கூட்டணி பிளான் பாஜகவிற்கு பெரும் அச்சத்தை ஏற்படுத்தும் என்று சந்திரபாவு நாயுடு தெரிவித்துள்ளார் ,


சர்வதேச பாட்மிண்டன் தரவரிசையில் இந்திய வீர் எச் . எஸ் . பிரணாய் 17 - வது இடத்திற்கு முன்னேறி அசத்தியுள்ளார் . அண்மையில் நடைபெற்ற அமெரிக்க ஓபன் கிராண்ட்ப்ரீ கோல்டு பாட்மிண்டன் போட்டியில் சாம்பியன் பட்டம் வென்றதன் மூலம் தரவரிசையில் அதிரடி முன்னேற்றம் கண்டுள்ளார் பிரணாய் . அதன்படி எச் . எஸ் . பிரணாய் ஆறு இடங்கள் முன்னேறி 17 - வது இடத்தைப் பிடித்துள்ளார் தற்போதைய நிலையில் சர்வதேச தரவரிசையில் முதல் 20 இடங்களுக்குள் 4 இந்தியர்கள் உள்ளனர் . அதில் , ஸ்ரீகாந்த் 8 - வது இடத்திலும் , அஜய் ஜெயராம் 16 - வது இடத்திலும் , சாய் பிரணீத் 19 - வது இடத்திலும் உள்ளனர் . அமெரிக்க ஓபனில் இறுதிச் சுற்று வரை முன்னேறிய மற்றொரு இந்தியரான காஷ்யப் 12 இடங்கள் முன்னேறி 47 - வது இடத்தைப் பிடித்திருக்கிறார் . உலக பாட்மிண்டன் சாம்பியன்ஷிப் போட்டிக்கு தகுதி பெற்றிருக்கும் இந்தியரான சமீர் வர்மா , 4 இடங்கள் முன்னேறி 28 - வது இடத்தைப் பிடித்துள்ளார் . மகளிர் ஒற்றையர் பிரிவைப் பொறுத்தவரையில் இந்தியாவின் பி . வி . சிந்து 5 - வது இடத்தில் உள்ளார் . சாய்னா நெவால் ஓர் இடத்தை இழந்து 16 - வது இடத்தில் உள்ளார் . கலப்பு இரட்டையர் பிரிவில் இந்தியாவின் பிரணவ் சோப்ரா - சிக்கி ரெட்டி இணை மூன்று இடங்களை இழந்து 20 - வது இடத்தில் உள்ளது .


தோனியின் தொடக்க காலத்தில் பாகிஸ்தானிடம் ஆடியது போல இப்போதும் சிக்ஸர்களாக பறக்கவிட வேண்டும் என கங்குலி விருப்பம் தெரிவித்துள்ளார் . அதற்காக அணி நிர்வாகம் என்ன செய்ய வேண்டும் எனவும் கங்குலி தெரிவித்துள்ளார் . இங்கிலாந்துக்கு எதிரான ஒருநாள் தொடரை இந்திய அணி இழந்தது . முதல் போட்டியில் அபார வெற்றி பெற்ற இந்திய அணி , அடுத்த இரண்டு போட்டிகளிலும் தோல்வியடைந்தது . இரண்டாவது மற்றும் மூன்றாவது ஒருநாள் போட்டிகளில் தோனி மந்தமாக ஆடியது கடும் விமர்சனத்துக்குள்ளானது . இரண்டாவது போட்டியில் தோனி மந்தமாக ஆடியபோது , ரசிகர்கள் மைதானத்திலேயே கூச்சலிட்டு தோனியை கிண்டல் செய்தனர் . ரசிகர்களின் இந்த செயல் பலரையும் அதிர்ச்சிக்கு உள்ளாக்கியது . தோனியின் மந்தமான ஆட்டம் கடும் விமர்சனத்துக்கு உள்ளான நிலையில் , தோனிக்கு கோலி , ரவி சாஸ்திரி ஆகியோர் ஆதரவுக்குரல் கொடுத்தனர் . இந்நிலையில் , தோனியால் இப்போதும் பழைய ஆட்டத்தை ஆட முடியும் எனவும் , அதற்கு அணி நிர்வாகம் என்ன செய்ய வேண்டும் எனவும் முன்னாள் கேப்டன் கங்குலி ஆலோசனை தெரிவித்துள்ளார் . இதுதொடர்பாக பேசிய கங்குலி , தோனி மிகச்சிறந்த வீரர் . தோனியை ரசிகர்கள் ஏளனம் செய்யவோ , கிண்டல் செய்யவோ கூடாது . அவரைப்போல ஒரு விக்கெட் கீப்பர் - பேட்ஸ்மேனை மீண்டும் இந்திய அணி பெறுமா என்பது தெரியாது . அந்தளவிற்கு மிகச்சிறந்த வீரர் தோனி . அவர் சமீபகாலமாக அவரது இயல்பான ஆட்டத்தை ஆடமுடியாமல் திணறிவருகிறார் . ஆனால் அவரது ஆட்டத்தை ஆட வேண்டும் . நாங்கள் ( இந்திய அணி ) பாகிஸ்தானுக்கு சென்று ஆடியபோது , தோனி சிக்ஸர் மழை பொழிந்தார் . அதிரடியாக ஆடி சிக்ஸர்களாக விளாசினார் . அவர் அதே மாதிரி இப்போதும் ஆட வேண்டும் . அணி நிர்வாகம் தோனியுடன் அமர்ந்து பேச வேண்டும் . 6வது இடத்தில் இறங்கும் நீங்கள் ( தோனி ) , அடிக்க வாய்ப்பு கிடைக்கும் பந்துகளை அடித்து ஆடுங்கள் ; உங்கள் இயல்பான ஆட்டத்தை ஆடுங்கள் என ஆலோசனை கூற வேண்டும் என கங்குலி ஆலோசனை தெரிவித்துள்ளார் .


பாலிவுட் திரையுலகை சேர்ந்த பல பிரபலங்கள் , தங்களுடைய காதலர்களுடன் திருமணத்திற்கு முன்பே லிவிங் டூ கெதர் என்கிற பெயரில் வாழ்ந்து வருகின்றனர் . சமீபத்தில் கூட கேடி , நண்பன் போன்ற படங்களில் நடித்த இலியானா பத்திரிகையாளர்களுக்கு முன் அவரும் அவருடைய காதலரும் ஒன்றாக வசித்து வருவதை ஒற்றுக்கொண்டார் . இதே போல் தற்போது பிரபல பாலிவுட் நடிகையும் , மாடலுமான நர்கிஸ் ஃபக்ரி . நடிகர் பிரேம் சோப்ராவை கடந்த சில வருடங்களாக காதலித்து வந்தார் . இருவரும் திருமணம் செய்துகொள்வார்கள் என்று பாலிவுட் திரையுலகம் எதிர்பார்த்த நிலையில் , இவர்கள் கருத்து வேறுபாடு ஏற்பட்டு பிரிந்துவிட்டனர் . இந்நிலையில் நர்கீஸ் சமீபத்தில் விமான நிலையத்தில் கைகளால் பாதி முகத்தை மூடியபடி நடந்து சென்றார் . அவரது வயிறு பெரியதாக தெரிந்துள்ளது . இந்த போட்டோ வைரலாக பரவியுள்ளது , மேலும் அவர் திருமணத்திற்கு முன்பே கர்ப்பமாக இருக்கிறார் என தகவல்கள் பரவியது . இதற்கு நர்கீஸ் ட்விட்டரில் கர்ப்பமாக இல்லை என்றும் , ஹாம்பர்கர் சாப்பிட்டதால் அப்படி தெரிகிறது என கிண்டலாக பதிவிட்டுள்ளார் .


இலங்கைக்கு எதிரான 2 வது ஒரு நாள் போட்டியில் இந்திய அணி 141 ரன்கள் வித்தியாசத்தில் அபார வெற்றி பெற்றுள்ளது . இலங்கை கிரிக்கெட் அணி , இந்தியாவில் சுற்றுப்பயணம் செய்து விளையாடி வருகிறது . டெஸ்ட் தொடரை இந்தியாவில் இழந்த நிலையில் 3 போட்டிகள் கொண்ட ஒரு நாள் தொடரில் இப்போது ஆடி வருகிறது . தர்மசாலாவில் நடந்த முதலாவது ஆட்டத்தில் இலங்கை 7 விக்கெட் வித்தியாசத்தில் இந்தியாவை வீழ்த்தியது . இரு அணிகளுக்கு இடையிலான 2 - வது ஒரு நாள் போட்டி பஞ்சாப் மாநிலம் மொகாலியில் இன்று தொடங்கியது . டாஸ் வென்ற இலங்கை கேப்டன் திசாரா பெரேரா , பந்துவீச்சைத்தேர்வு செய்தார் . இதையடுத்து ரோகித் சர்மாவும் தவானும் களமிறங்கினர் . சிறப்பாக ஆடிக்கொண்டிருந்த தவான் , 68 ரன்னில் திரிமன்னேவிடம் கேட்ச் கொடுத்து ஆட்டமிழந்தார் . பின்னர் ஸ்ரேயாஸ் ஐயர் ரோகித்துடன் இணைந்தார் . இதில் 40 வது ஓவரின் முடிவில் ரோகித் சதம் அடித்தார் . பின்னர் , தொடர்ந்து ஆடிய அவர் 153 பந்துகளில் 13 பவுண்ரிகளும் 12 சிக்சர்களும் பறக்கவிட்டு இரட்டை சதம் அடித்தார் . இதன்மூலம் ஒரு நாள் கிரிக்கெட் போட்டியில் மூன்றாவது இரட்டை சதத்தை பூர்த்தி செய்துள்ள ரோகித் உலக சாதனை படைத்துள்ளார் . இந்திய அணியில் அதிகப்பட்சமாக ரோகித் சர்மா 208 , ஷிரியாஸ் ஐயர் 88 , ஷிகார் தவான் 68 ரன்கள் எடுத்தனர் . இறுதியில் இந்திய அணி 50 ஓவரில் 4 விக்கெட்டுக்கு 392 ரன்கள் குவித்தது . 393 ரன்கள் எடுத்தால் வெற்றி என்ற இலக்குடன் களமிறங்கிய இலங்கை அணி 50 ஓவர்களில் 8 விக்கெட்டுகளை இழந்து படு தோல்வியடைந்தது . இந்த வெற்றியின் மூலம் ஒரு நாள் தொடரில் இரு அணிகளும் சமமாக உள்ளது . அடுத்து போட்டியில் எந்த அணி வெற்றி பெறுகிறதோ அந்த அணி தொடரை கைப்பற்றும் . இதனால் மிகுந்த பரபரப்பு கிரிக்கெட் ரசிகர்களை தொற்றி கொண்டுள்ளது .


இந்தியாவிலேயே முதல் முறையாக நடைபெற்றுள்ளது உள்ளது இந்த வினோதத் திருமணம் . கேரளாவை சேர்ந்த 25 வயது நாடகக் கலைஞரும் , துணை நடிகருமான சூர்யா 19பது வயதுடைய இசான்கேசான் என்கிற பெண்ணை காதலித்து வந்துள்ளார் . எப்போதும் வித்தியாசத்தை விரும்பும் இந்த காதல் ஜோடிகள் , தங்களுடைய திருமணத்திலும் வித்தியாசம் இருக்க வேண்டும் என எண்ணினர் . முக்கியமாக இதுவரை யாரும் செய்துக்கொள்ளாத விதத்தில் தங்களுடைய திருமணம் இருக்க வேண்டும் என்பதில் உறுதியாக இருந்துள்ளனர் . இதனால் , சூர்யா பெண்ணாக மாறவும் , இசான் ஆணாக மாறவும் முடிவு செய்தனர் . அதன்படி இந்த முடிவை தங்களுடைய பெற்றோரிடமும் கூறியுள்ளனர் . ஆரம்பத்தில் இவர்களுடைய முடிவுக்கு பெற்றோர் ஒற்றுக்கொள்ள வில்லை என்றாலும் எப்படியோ சம்மதம் வாங்கினர் . அதன்படி . . . கடந்த 2014 ஆம் ஆண்டு சூர்யா ஆபரேசன் மூலம் பெண்ணாக மாறினார் . அவரது காதலி இசான் 2015 ஆம் ஆண்டு ஆபரேசன் செய்துக்கொண்டு ஆணாக மாறினார் . இந்நிலையில் , இவர்களுடைய வித்தியாசமான திருமணம் இன்று கேரள அரசின் திருமண சிறப்பு திருத்த சட்டப்படி மிகவும் பிரமாண்டமாக நடைபெற்றது . இந்த வித்தியாசமான காதல் ஜோடிகளுக்கு பலர் தங்களுடைய வாழ்த்துக்களை தெரிவித்து வருகின்றனர் .


தேசத்தின் பிரதமர் மோடியைப் பொறுத்தவரையில் ‘வடக்கு வாழ்த்துது ! தெற்கு தூற்றுது ! ’ நிலைதான் எப்பவும் . அதிலும் தென்னிந்தியாவின் மிக முக்கிய மாநிலமான நம் தமிழகம் அவருக்கு எப்பவும் சிம்ம சொப்பனம்தான் . அரசை தன் பாக்கெட்டில் வைத்திருக்கிறது டெல்லி பி . ஜே . பி ! என்று விமர்சிக்கப்படும் நிலையிருந்தும் கூட தமிழகம் என்னவோ மோடியின் கண்ணில் உறுத்தலைத்தான் கொண்டு வந்து கொண்டே இருக்கிறது . எதற்கெடுத்தாலும் மோடியை திட்டி தீர்க்கும் தமிழகத்தை சேர்ந்த அரசியல் விமர்சகர்கள் கடந்த சில நாட்களாக ‘கஜா’ விஷயத்திலும் மோடியை போட்டுப் பொளக்கிறார்கள் . புயல் வந்ததுக்கு நமோ என்னய்யா பண்ணுவாரு ? என்று பி . ஜே . பி . ஆதரவாளர்கள் கேட்டால் , ‘புயலை தடுக்கலைன்னு திட்ட நாங்க என்ன முட்டாளா ? புயல் பாதித்த பகுதிகளை ஏன் பிரதமர் பார்வையிட வரலை ? டெல்டா மீண்டும் கரையேறிட குறைந்தது பத்து வருடங்களாவது ஆகும் ! ’ எனுமளவுக்கு அங்கே நிலையிருக்குது . ஆனாலும் இந்த தேசத்தை ஆளும் பிரதமர் தன் மக்களில் ஒரு பகுதியினரான தமிழக டெல்டாவாசிகளை பார்க்க வந்திருக்க வேண்டாமா ? இதைவிட என்ன பெரிய பணி ? ஆயிரம் முக்கிய வேலைகள் இருந்தாலும் கூட இயற்கை பேரழிவான இதையும் அவர் கவனித்திருக்க வேண்டும் தானே ? ஹைட்ரோகார்பன் விவகாரத்தில் தனக்கு எதிராக தொடர்ந்து முழங்கும் டெல்டா மக்கள் இப்போது அவதிப்படுவதை கண்டு ரசிக்கிறாரா மோடி , பழியெடுப்பதற்காக பாராமுகம் காட்டுகிறாரா ? ’ என்று பொங்கியிருந்தனர் . இதற்கு பி . ஜே . பி . யினரால் பதில் சொல்ல முடியவில்லை . ஆனால் அதேவேளையில் இன்னொரு விஷயத்தை இழுத்து வைத்து , விமர்சகர்களை வெளுக்கின்றனர் பி . ஜே . பி . யினர் . “பாதிக்கப்பட்ட பகுதிகளைப் பார்வையிட வரவில்லையென்று பிரதமர் மோடியை மட்டும் வாய்க்கு வந்தபடி , விஷம சொல்லெடுத்து திட்டும் கொழுப்பேறிய வாய்கள் , ராகுலை மட்டும் வசதியாக மறப்பது ஏன் ? கேரளாவில் பெரும் வெள்ளத்தால் பாதிப்பு உருவானபோது பறந்து வந்து பார்த்தாரே ராகுல் ! அவர் இங்கு மட்டும் ஏன் வரவில்லை ? அதை ஏன் யாருமே கேட்பதில்லை , வாய்மூடி கிடப்பது ஏன் ? ராகுலை கேரளத்தில் வெள்ளம் பாதித்த பகுதிகள் ஒவ்வொன்றுக்கும் பிரயாசப்பட்டு அழைத்துச் சென்று காட்டியது அம்மாநில காங்கிரஸ் . ஆனால் தமிழக காங்கிரஸ் ஏன் அவரை டெல்டாவுக்கு அழைக்கவில்லை ? அழைத்தும் கண்டு கொள்ளவில்லையா அவர் ? ம . பி , ராஜஸ்தான் தேர்தல்கள்தான் முக்கியம் என்று இருந்துவிட்டாரா ? ” என்று தாறுமாறாக தாக்கியிருக்கின்றனர் . டியர் சத்தியமூர்த்திபவன் சகோஸ் , இதற்கு உங்கள் பதிலென்னவாம் ?


இங்கிலாந்து அணியின் வேகப்பந்து வீச்சாளர் ஜேம்ஸ் ஆண்டர்சன் , தனது அதிக டெஸ்ட் விக்கெட்டுகள் சாதனையை முறியடித்துவிட்டால் , அதன்பிறகு ஆண்டர்சனை யாராலும் முந்த முடியாது என ஆஸ்திரேலிய அணியின் முன்னாள் பவுலர் கிளென் மெக்ராத் தெரிவித்துள்ளார் . டெஸ்ட் கிரிக்கெட்டில் அதிக விக்கெட்டுகள் வீழ்த்திய வேகப்பந்து வீச்சாளர் என்ற சாதனைக்கு சொந்தக்காரர் ஆஸ்திரேலிய அணியின் கிளென் மெக்ராத் . இவர் 124 டெஸ்ட் போட்டிகளில் ஆடி 563 விக்கெட்டுகளை வீழ்த்தியுள்ளார் . தற்போது இவரது சாதனையை முறியடிக்க இங்கிலாந்து அணியின் வேகப்பந்து வீச்சாளர் ஜேம்ஸ் ஆண்டர்சனுக்கு இன்னும் 7 விக்கெட்டுகள் மட்டுமே தேவை . 141 டெஸ்ட் போட்டிகளில் ஆடி 557 விக்கெட்டுகளை வீழ்த்தியுள்ள ஆண்டர்சன் , இன்னும் 7 விக்கெட்டுகள் வீழ்த்தினால் , மெக்ராத்தை பின்னுக்கு தள்ளி அதிக டெஸ்ட் விக்கெட்டுகள் வீழ்த்திய வேகப்பந்து வீச்சாளர் என்ற சாதனையை படைப்பார் . இந்தியாவுக்கு எதிராக இன்னும் 2 டெஸ்ட் போட்டிகள் எஞ்சியுள்ள நிலையில் , இந்த தொடர் முடிவதற்குள்ளாக கண்டிப்பாக மெக்ராத்தின் சாதனையை முறியடித்துவிடுவார் ஆண்டர்சன் . இந்நிலையில் , இதுதொடர்பாக கருத்து தெரிவித்துள்ள கிளென் மெக்ராத் , ஆண்டர்சன் மீது எனக்கு பெரிய மரியாத மரியாதை உள்ளது . அவருக்கு எனது வாழ்த்துக்கள் . ஒருமுறை எனது 563 விக்கெட்டுகள் சாதனையை ஆண்டர்சன் முறியடித்துவிட்டால் , அவரை யாராலும் முந்த முடியாது என்று கருதுகிறேன் . சாதனைகள் பெருமைக்குரியவை . எந்த ஒரு உச்சமும் கடக்கப்பட வேண்டியது . ஆண்டர்சன் என்னை கடந்து சென்றால் அதுவும் எனக்கு பெருமைதான் . அவர் என்னை முந்திய பிறகு எங்குபோய் நிறுத்துகிறார் என்பதை பார்க்கத்தான் நான் ஆவலாக இருக்கிறேன் . இந்த காலத்தில் கிரிக்கெட்டின் தன்மை நிறைய மாறியுள்ளது . அதிகமான டி20 போட்டிகள் ஆடப்படுகின்றன . எனவே ஆண்டர்சனின் சாதனையை இனிமேல் யாரலும் உடைக்க முடியாது . ஒரு வேகப்பந்து வீச்சாளராக 15 ஆண்டுகளுக்கு பிறகும் கூட ஆண்டர்சன் சிறந்து விளங்குகிறார் . இது அவரது உழைப்பையும் மன உறுதியையும் வெளிப்படுத்துகிறது என மெக்ராத் தெரிவித்தார் .


ஐபிஎல் 12வது சீசன் குறித்த இந்திய அணியின் கேப்டன் விராட் கோலியின் கோரிக்கைக்கு எதிராக ஐபிஎல் அணி உரிமையாளர்கள் ஒன்றுதிரண்டு எதிர்ப்பு தெரிவிக்க வாய்ப்புள்ளது . எனவே கோலியின் கோரிக்கை நிறைவேற வாய்ப்பே இல்லை என்று பிசிசிஐ தரப்பில் கூறப்படுகிறது . இதுவரை 11 ஐபிஎல் சீசன்கள் வெற்றிகரமாக நடந்து முடிந்துள்ளன . 12வது சீசன் அடுத்த ஆண்டு நடைபெற உள்ளது . இந்நிலையில் பிசிசிஐ - யின் நிர்வாகக்குழுவிடம் இந்திய அணியின் கேப்டன் விராட் கோலி ஒரு கோரிக்கையை முன்வைத்தார் . ஹைதராபாத்தில் நடந்த நிர்வாகக்குழுவுடனான ஆலோசனையின்போது , ஐபிஎல் முடிந்ததும் உலக கோப்பை தொடங்குவதால் , இந்திய அணியின் நட்சத்திர வேகப்பந்து வீச்சாளர்களான பும்ரா , புவனேஷ்வர் குமார் ஆகியோருக்கு அடுத்த ஐபிஎல் சீசனில் முழு விலக்கு அளிக்க வேண்டும் என்ற கோரிக்கையை முன்வைத்தார் . அடுத்த ஆண்டு மே மாத இறுதியில் உலக கோப்பை இங்கிலாந்தில் தொடங்குகிறது . ஐபிஎல் தொடர் மார்ச் 29ம் தேதி தொடங்கி மே 19ம் தேதி வரை நடைபெறுகிறது . உலக கோப்பையில் தென்னாப்பிரிக்காவுடன் இந்திய அணி மோதும் முதல் போட்டி ஜூன் 5ம் தேதி தொடங்குகிறது . எனவே இடையில் 15 நாட்கள் இடைவெளி இருப்பதால் வேகப்பந்து வீச்சாளர்களுக்கு ஓய்வளிக்க வேண்டும் என்ற அவசியமில்லை என்று பிசிசிஐ அதிகாரி ஒருவர் தெரிவித்துள்ளார் . வேகப்பந்து வீச்சாளர்கள் ஐபிஎல்லில் அனைத்து போட்டிகளிலும் ஆடப்போவதில்லை . அதுமட்டுமல்லாமல் ஐபிஎல் அணிகளிலும் உடற்தகுதி நிபுணர்கள் இருக்கிறார்கள் எனும்போது அவர்கள் ஐபிஎல்லில் ஆடுவதில் எந்த பிரச்னையும் இல்லை என்பதே பிசிசிஐயின் உணர்வாக உள்ளதாக தெரிகிறது . எனவே விராட் கோலியின் கோரிக்கை நிராகரிக்கப்பட வாய்ப்புள்ளதாக கூறப்படுகிறது . அதேபோல ரோஹித் சர்மாவும் விராட் கோலியின் கருத்தை ஏற்கவில்லை என்று அதே அதிகாரி கூறியுள்ளார் . மும்பை இந்தியன்ஸ் அணி பிளே ஆஃப் சுற்றுக்கும் இறுதி போட்டிக்கும் தகுதி பெறும் நிலையில் , அந்த அணியின் நட்சத்திர பவுலரான பும்ரா உடற்தகுதியுடன் இருக்கும் பட்சத்தில் மும்பை அணியில் ஆடுவார் என்றும் அவருக்கு ஓய்வளிக்க மாட்டோம் என்றும் ரோஹித் சர்மா தெரிவித்துவிட்டதாக அந்த அதிகாரி தெரிவித்துள்ளார் . மேலும் ஐபிஎல் அணிகளின் உரிமையாளர்களும் கோலியின் இந்த கோரிக்கையை ஏற்கமாட்டார்கள் என்பதால் கோலியின் கோரிக்கை நிறைவேற்றப்படுவதற்கான வாய்ப்பில்லை என்று அவர் தெரிவித்துள்ளார் .


தெலுங்கானா மாநிலத்தில் மாவோயிஸ்ட் தீவிரவாதிகளுக்கும் பாதுகாப்பு படையினருக்கும் இடையயே நடைபெற்ற கடும் சண்டையில் மாவோயிஸ்ட் தீவிரவாதிகள் 8 பேர் சுட்டுக்கொல்லப்பட்டனர் . தெலுங்கானா மாநிலத்தில் உள்ள பத்ராத்ரி கொத்தகூடம் மாவட்டத்தில் மாவோயிஸ்ட் தீவிரவாதிகள் நடமாட்டம் உள்ளதாக போலீசாருக்கு ரகசிய தகவல் கிடைத்தது . இதனைத் தொடர்ந்து பாதுகாப்பு படையினர் அங்கு விரைந்து சென்று தேடுதல் வேட்டையில் இறங்கினர் . இந்நிலையில் அப்பகுதியில் உள்ள தெகுலபள்ளி கிராமத்தில் பதுங்கியிருந்த மாவோயிஸ்ட் தீவிரவாதிகள் பாதுகாப்பு படையினர் மீது துப்பாக்கியால் சுட்டனர் . கடும் சண்டை இதனை தொடர்ந்து பாதுகாப்பு படைக்கும் மாவோயிஸ்ட் தீவிரவாதிகளுக்கும் இடையே கடும் சண்டை நடைபெற்றது . நேற்று காலையில் நடைபெற்ற இந்த கடும் மோதலின் போது அந்த கிராமத்தில் 17 மாவோயிஸ்ட் தீவிரவாதிகள் பதுங்கியிருந்ததாக கூறப்படுகிறது . 8 பேர் சுட்டுக்கொலை இரு தரப்பினரிடையே நடைபெற்ற கடும் சண்டையில் மாவோயிஸ்ட் தீவிரவாதிகள் 8 பேர் சுட்டுக்கொல்லப்பட்டனர் . இதில் முக்கிய தீவிரவாதிகள் ஈசம் நரேஷ் , சமாய் சஞ்சீவ் , நரசிம்மா மற்றும் அமர் ஆகியோரும் அடங்குவர் . மற்றவர்கள் தப்பி ஓடிவிட்டதாக தகவல்கள் தெரிவிக்கின்றன . இந்த தீவிரவாதிகள் பழைய பீப்பிள்ஸ் வார் தீவிரவாத அமைப்பை சேர்ந்தவர்கள் என்று கருதப்படுகிறது . படுகொலை , பணம் பறித்தல் உள்ளிட்ட பல்வேறு வழக்குகளில் இவர்கள் தேடப்பட்டு வந்தனர் என்பது குறிப்பிடத்தக்கது . இந்த தீவிரவாதிகள் ஆந்திரா மற்றும் ஒடிசா எல்லைப் பகுதியில் உள்ள வனப்பகுதியில் இயங்கிவந்தனர் . நளகொண்டா மாவட்டத்தை சேர்ந்த அவர்கள் தங்களது தீவிரவாத நடவடிக்கைகளை கம்மம் - வாராங்கல் மாவட்டங்களுக்கு மாற்றிக்கொண்டனர் என்பது குறிப்பிடத்தக்கது .


வங்கதேசத்துக்கு எதிரான மூன்று டி20 போட்டிகள் கொண்ட தொடரை 3 - 0 என ஆஃப்கானிஸ்தான் அணி கைப்பற்றியது . முதல் போட்டியில் 45 ரன்கள் வித்தியாசத்திலும் இரண்டாவது போட்டியில் 6 விக்கெட்டுகள் வித்தியாசத்திலும் ஆஃப்கானிஸ்தான் அணி வெற்றி பெற்றது . இந்த இரண்டு போட்டிகளிலுமே ரஷீத் கானின் சுழல் தான் வெற்றிக்கு மிக முக்கிய காரணம் . முதல் போட்டியில் 3 விக்கெட்டுகளையும் இரண்டாவது போட்டியில் 4 விக்கெட்டுகளையும் வீழ்த்தி இரண்டு போட்டிகளிலுமே ஆட்டநாயகன் விருதை ரஷீத் கான் தட்டி சென்றார் . மூன்றாவது போட்டியில் டாஸ் வென்ற ஆஃப்கானிஸ்தான் அணி முதலில் பேட்டிங் ஆடியது . 20 ஓவர் முடிவில் 6 விக்கெட் இழப்பிற்கு 145 ரன்கள் எடுத்தது ஆஃப்கானிஸ்தான் . 146 ரன்களை இலக்காக கொண்டு ஆடிய வங்கதேச அணியில் முஸ்பிகூர் ரஹீமும் மஹ்மதுல்லாவும் மட்டுமே பொறுப்புடன் ஆடினர் . கடைசி ஓவரில் வெற்றிக்கு 9 ரன்கள் தேவைப்பட்டது . கடைசி ஓவரை ரஷீத் கான் வீசினார் . வெற்றியை நோக்கி அழைத்து சென்றுகொண்டிருந்த வங்க தேச பேட்ஸ்மேன் ரஹீமை கடைசி ஓவரின் முதல் பந்திலேயே அவுட்டாக்கினார் ரஷீத் கான் . ரஷீத் கானின் கடைசி ஓவரை வங்க தேச வீரர்களால் அடித்து ஆடமுடியவில்லை . சிங்கிள்கள் மட்டுமே எடுத்தனர் . கடைசி பந்தில் 4 ரன்கள் தேவைப்பட , 2 ரன்கள் மட்டுமே அந்த அணியால் எடுக்க முடிந்தது . டிரா செய்துவிடுவதற்காக மூன்றாவது ரன் ஓடிய மஹ்மதுல்லா ரன் அவுட்டானார் . இதையடுத்து ஆஃப்கானிஸ்தான் அணி ஒரு ரன் வித்தியாசத்தில் வெற்றி பெற்றது . தொடர் நாயகன் விருது ரஷீத் கானுக்கு வழங்கப்பட்டது .


ME TOO ஹேஷ் டேக் மூலம் பிரபலங்கள் தங்களுக்கு நேர்ந்த பாலியல் தொந்தரவு குறித்து பகிர்ந்து வரும் விவகாரம் நாளுக்கு நாள் சூடுபிடித்துக்கொண்டிருக்கிறது . பாலிவுட்டில் தனுஸ்ரீ , நானா படேகர் மீது குற்றம் சாட்டியது ஒரு பக்கமும் , சின்மயி வைரமுத்து மீது தெரிவித்திருக்கும் புகார் இன்னொரு பக்கமும் பரபரப்பை ஏற்படுத்தி இருக்கும் நிலையில் , இந்த ME TOOக்கு ஆதரவாகவும் , எதிராகவும் பல கருத்துக்கள் தற்போது வந்து கொண்டிருக்கிறது . பிரபல நடிகர் ராதாரவி மீதும் இந்த விஷயத்தில் ஒரு பெண் புகார் அளித்திருக்கிறார் . சின்மயியும் கூட ராதாரவி டப்பிங் யூனியனின் தலைமை பொறுப்பில் இருப்பதால் தானும் பல பிரச்சனைகளை சந்தித்ததாக தெரிவித்திருக்கிறார் . இந்நிலையில் சமீபத்திய பேட்டி ஒன்றின் போது இந்த ME TOO விவகாரம் குறித்து மிகவும் காரசாரமாக பேசி இருக்கிறார் ராதாரவி . ஒரு ஹீரோயின் மேக்கப் போடும் போது அந்த அறைக்குள் டைரக்டர் போனார்னா அதோட அவர் கதை முடிஞ்சுது . அந்த அளவிற்கு இப்போ நிலமை இருக்கு . எங்களால ஹீரோயினை நடு ரோட்டில் உட்கார்ந்து மேக்கப் போட சொல்ல முடியாது . சினிமாவோட முன்னேற்றத்தை பற்றி யோசிக்கும் போது இது மாதிரியான குற்றச்சாட்டுக்கள் ரொம்பவே நெகடிவானது . முன்னாடி எல்லாம் இப்படி கிடையாது . டைரக்டர் , கேமராமேன் , ஹீரோ , ஹீரோயின் என எல்லார் மத்தியிலும் ஒரு நல்ல புரிதல் இருந்தது . இப்போ அப்படி இல்லை . இப்படியே போனா பாலியல் தொல்லை பற்றின பயம் மட்டும் தான் இருக்கும் . நடிப்பதற்கான ஒரு பாதுகாப்பான இடமா ஷூட்டிங் ஸ்பாட் தோணாது . உங்களுக்கு ஆங்கிலம் தெரியும்னா அதுக்காக இப்படி ஆங்கிலப்பத்திரிக்கைகளுக்கு போய் பாலியல் தொல்லை குறித்து பேட்டி கொடுப்பீங்களா ? இது சினிமாவுக்கு கொஞ்சம் கூட நல்லது இல்லை . இந்த விஷயத்தில் சித்தார்த் சொன்னது தான் சரி ஆண்களுக்கும் கூட இது மாதிரியான பிரச்சனைகள் இருக்குது . விஷால் சொன்ன மாதிரி உங்களுக்கு ஏதாவது பிரச்சனைனா உடனே அது குறித்து புகார் செய்யனும் . இப்படி 10 வருஷத்துக்கு முன்னாடி நடந்த விவகாரத் தை எல்லாம் இப்போ எதுக்கு சொல்லனும் ? மொத்தத்தில் இந்த ME TOO இயக்கம் எல்லாம் அரசியல்வாதிகளுக்கும் , போலி சாமியார்களுக்கும் தான் என சொல்லி தன் பேட்டியை முடித்திருக்கிறார் ராதாரவி . இதனால் அவரின் பேச்சு இப்போது கூடுதல் சர்ச்சைக்குள்ளாகி இருக்கிறது .


தூத்துக்குடி ஸ்டெர்லைட் ஆலைக்கு எதிரான போராட்டத்தில் கலந்து கொண்ட மக்கள் நீதி மய்ய கட்சி தலைவர் கமல் ஹாசன் , தொண்டர்களை அன்பாக கண்டித்தார் . தூத்துக்குடியில் நடைபெற்று வரும் ஸ்டெர்லைட் ஆலை எதிர்ப்பு போராட்டத்தில் மக்கள் நீதி மய்யத்தின் தலைவர் கமல்ஹாசன் நேரில் சென்று பங்கேற்றார் . தூத்துக்குடியில் இயங்கி வரும் ஸ்டெர்லைட் ஆலையில் 4 லட்சம் டன் தாமிரம் உற்பத்தி செய்யப்பட்டு வருகிறது . இதனால் அந்த பகுதி மக்களுக்கு புற்றுநோய் உள்பட பலவித நோய்கள் ஏற்படுவதாக கூறி அந்த ஆலையை மூடும்படி அப்பகுதி மக்கள் கடந்த பல ஆண்டுகளாக போராடி வருகின்றனர் . அடுத்த ஆண்டுடன் ஸ்டெர்லைட் ஆலையின் ஒப்பந்தம் முடிவடையவுள்ள நிலையில் மத்திய அரசு அந்த ஒப்பந்தத்தை நீடித்தது . மேலும் 4 லட்சம் டன் தாமிரம் உற்பத்தி செய்யும் வகையில் ஆலையை விரிவாக்க ஸ்டெர்லைட் நிர்வாகம் முடிவு செய்து அதற்கான பணியை மேற்கொண்டு வந்தன . இதனால் கடும் கொந்தளிப்பில் இருந்த பொதுமக்கள் ஸ்டெர்லைட் ஆலைக்கு எதிர்ப்பு தெரிவித்தும் , ஆலையை மூட வலியுறுத்தியும் பொதுமக்களும் , சமூக ஆர்வலர்களும் , மாணவ அமைப்பினரும் போராட்டத்தில் ஈடுபட்டு வருகின்றனர் . இந்த போராட்டம் இன்று 48 வது நாளாக தொடர்ந்து நடைபெற்று வருகிறது . இந்த நிலையில் , மக்கள் நீதி மய்யத்தின் கட்சி தலைவர் கமல் ஹாசன் , தூத்துக்குடியில் நடைபெற்று வரும் ஸ்டெர்லட் ஆலை எதிர்ப்பு போராட்டத்தில் கலந்து கொண்டார் . அப்போது பேசிய அவர் , தமிழக அரசிற்கு தான் ஸ்டெர்லைடுக்கு எதிராக மக்கள் போராடுவது கேட்கவில்லை ; மத்தியில் இருப்போருக்காவது கேட்கட்டும் என்றார் . மேலும் தான் இங்கு சக மனிதராக வந்திருப்பதாகவும் , ஓட்டு வேட்டைக்காக வரவில்லை என்றும் தெரிவித்தார் . கமல் ஹாசன் பேசிக் கொண்டிருந்தபோது தொண்டர்கள் கூச்சலிட்டனர் . தான் பேசும்போது , தொண்டர்கள் எழுப்பிய கூச்சல் இடையூறாக இருந்ததால் , கோபமடைந்த கமல் , அவர்களை நோக்கி அதட்டினார் . எதற்காக . . . யாருக்காக பேசிக் கொண்டிருக்கிறேன் . அதனை மறந்து கூச்சலிடலாமா என்ற தொணியில் அவர்களை அதட்டினார் . கமலின் அதட்டலால் சிறிது நேரம் அமைதிகாத்த தொண்டர்களிடம் , மீண்டும் கமல் சிரித்துக் கொண்டே இது என் குடும்பம் அப்படித்தான் அதட்டுவேன் என்று கூறினார் . கமலின் இந்த பேச்சைக் கேட்ட அவரது ரசிகர்கள் மீண்டும் உற்சாக குரலெழுப்பினர் .


முன்னாள் முதலமைச்சர் ஜெயலலிதா வருமானத்துக்கு அதிகமாக சொத்து சேர்த்ததாக பெங்களூரு தனி நீதிமன்றத்தில் சுப்பிரமணிய சுவாமி வழக்கு தொடர்ந்தார் . இந்த வழக்கை விசாரித்த நீதிபதி குன்ஹா ஜெயலலிதா உள்பட 4 பேருக்கும் 4 ஆண்டுகள் சிறை தண்டனை விதித்து தீர்ப்பளித்தார் . இதையடுத்து , இந்த வழக்கின் தீர்ப்பை எதிர்த்து 4 பேரும் கர்நாடக உயர் நீதிமன்றத்தில் மேல்முறையீடு செய்தனர் . இந்த மனுவை விசாரித்த நீதிபதி குமாரசாமி , மனுதாரர்கள் பேரையும் விடுதலை செய்தார் . இந்த தீர்ப்பை எதிர்த்து தி . மு . க . மற்றும் கர்நாடக அரசு சார்பில் உச்ச நீதிமன்றத்தில் மேல் முறையீடு செய்யப்பட்டது . இந்த மனுக்களை உச்ச நீதிமன்ற நீதிபதிகள் , பினாகி சந்திரகோஷ் மற்றும் அமித்வா ராய் ஆகியோர் அடங்கிய பெஞ்ச் , விசாரித்தது . அதில் , நீதிபதி குன்ஹா அளித்த தீர்ப்பை உறுதி செய்யும் வகையில் சசிகலா , இளவரசி , சுதாகரன் ஆகியோருக்கு 4 ஆண்டுகள் சிறை மற்றும் தலா ரூ . 10 கோடி அபராதம் விதித்து உத்தரவிட்டனர் . இதையொட்டி சசிகலா தனக்கு உடல்நிலை சரியில்லை எனவும் , நீதிமன்றத்தில் சரண் அடைய 4 வாரங்கள் கால அவகாசம் கேட்டு உச்சநீதிமன்றத்தில் மனு தாக்கல் செய்தார் . இந்த மனுவை விசாரித்த நீதிபதி , அவகாசம் தரமுடியாது என திட்டவட்டமாக கூறிவிட்டனர் . இதை தொடர்ந்து , சசிகலா பெங்களூர் உயர்நீதிமன்றத்தில் சரணடைய புறப்பட்டு சென்றார் . இதைதொடர்ந்து , பெங்களூர் பரப்பன அக்ராஹரம் பகுதியில் சுமார் 3 கி . மீ . தூரத்துக்கு 144 தடை உத்தரவு பிறப்பிக்கப்பட்டுள்ளது . இதனால் , அந்த பகுதியில் பெரும் பரபரப்பு நிலவுகிறது .


சட்டமன்ற உறுப்பினர்களை மட்டும் வைத்துக் கொண்டு எதையும் செய்துவிட முடியாது என்றும் தொண்டர்களின் ஆதரவு இருந்தால் மட்டுமே சாதிக்க முடியும் என்றும் அதிமுக துணைப் பொதுச் செயலாளர் டி . டி . வி . தினகரன் தெரிவித்தார் . ஆர் நூற்றாண்டு விழா பொதுக்கூட்டம் டி . டி . வி தினகரன் தலைமையில் நடந்தது . இதில் பேசிய தினகரன் நாடாளுமன்ற தேர்தலுக்கு அதிமுகவை தயார் வேண்டிய கடமை எனக்கு உள்ளது என்று கூறினார் . இன்று கட்சியில் பெரிய பதவியில் இருப்பவர்கள் பலரை அறிமுகப்படுத்தியவன் தான்தான் என்று தெரிவித்த தினகரன் , . ஜெயலலிதாவுடன் 1987ம் ஆண்டில் இருந்தே கட்சியில் இருந்து வருகிறேன என்றும் , 2000ம் ஆண்டில் எங்களை தமிழம் முழுவதும் சுற்றுப் பயணம் அனுப்பியவர் ஜெயலலிதா என்றும் கூறினார் . பதவிக்கு ஆசைப்படுபவர்கள் நாங்கள் அல்ல என்றும் சசிகலா நினைத்திருந்தால் ஜெயலலிதா மறைந்த அன்றே முதலமைச்சர் ஆகியிருப்பார் என்றும் தினகரன் குறிப்பிட்டார் . எடப்பாடி பழனிசாமி தரப்பினர் , 30 பேர் தலைமைச் செயலகத்தில் இருந்துகொண்டு ஆட்சி நடத்திவிடலாம் என்று நினைக்கிறார்கள் . ஆட்சியில் இருப்பவர்கள் ஏதோ வானத்தில் இருந்து குதித்தவர்கள் போல் நடந்து கொள்கிறார்கள் என அவர் குறிப்பிட்டார் . எம் . ஜி . ஆர் , ஜெயலலிதா காட்டிய வழியை பின்பற்ற வேண்டும் . தலைமைக் கழகத்தின் கதவுகளை மூடிக்கொண்டு தீர்மானங்கள் நிறைவேற்றப்பட்டுள்ளன . சட்டமன்ற உறுப்பினர்களை மட்டும் வைத்துக் கொண்டு எதையும் செய்துவிட முடியாது . தொண்டர்களின் ஆதரவு இருந்தால் மட்டுமே சாதிக்க முடியும் என்று தெரிவித்த டி . டி . வி . தினகரன் ஆட்சியில் உள்ளவர்களின் தலைக்கணத்தை இறங்க வேண்டிய கடமை எங்களுக்கு இருக்கிறது என குறிப்பிட்டார் .


சென்னை டெல்லி இடையேயான நேற்றைய ஐபிஎல் போட்டி , மிகவும் பரபரப்பானதாக அமைந்தது . வாட்சன் , தோனியின் அதிரடி பேட்டிங் . 212 ரன்கள் என்ற கடின இலக்கை விரட்டிய டெல்லி அணியின் இளம் வீரர்களான ரிஷப் பண்ட் மற்றும் விஜய் சங்கரின் மிரட்டலான பேட்டிங் என நேற்றைய ஆட்டம் ரசிகர்களுக்கு விருந்தாக அமைந்தது . புனே மைதானத்தில் நடந்த இந்த போட்டியில் முதலில் பேட்டிங் செய்த சென்னை அணியின் தொடக்க வீரர் ஷேன் வாட்சன் அதிரடியான தொடக்கத்தை ஏற்படுத்தி கொடுத்தார் . அவர் அவுட்டாகி சென்றதும் அந்த பணியை ஏற்றுக்கொண்ட தோனி , அதிரடியாக ஆடி அரைசதம் கடந்தார் . டிரெண்ட் போல்ட் வீசிய 17வது ஓவரில் இரண்டு சிக்ஸர்கள் , இரண்டு பவுண்டரிகள் அடித்து நொறுக்கினார் . வயதை காரணம் காட்டி தோனி மீது முன்வைக்கப்பட்ட விமர்சனங்களுக்கு இந்த ஐபிஎல் தொடரில் , தனது பேட்டிங்கின் மூலம் தக்க பதிலடி கொடுத்து வருகிறார் . இந்த போட்டி குறித்து டுவிட்டரில் கருத்து பதிவிட்டுள்ள முன்னாள் வீரர் முகமது கைஃப் , 213 ரன்கள் என்ற இலக்கு எளிதானதல்ல . ஆனாலும் ரிஷப் பண்ட்டும் விஜய் சங்கரும் இலக்கை நெருங்கிவிட்டனர் . ஐபிஎல்லில் முதல் போட்டியிலேயே நிகிடி சிறப்பாக பந்துவீசினார் . < blockquote class = " twitter - tweet " data - lang = " en " > < p lang = " en " dir = " ltr " > Pant and Shankar made it a close contest but 213 was never going to be easy . Lungi Ngidi was brilliant on debut and he should be a regular in the next few matches at least . But the best thing for me was Dhoni & # 39 ; s hitting in the first innings < a href = " https : / / twitter . com / ChennaiIPL ? ref _ src = twsrc % 5Etfw " > @ ChennaiIPL < / a > < a href = " https : / / twitter . com / hashtag / CSKvDD ? src = hash & amp ; ref _ src = twsrc % 5Etfw " > # CSKvDD < / a > < / p > & mdash ; Mohammad Kaif ( @ MohammadKaif ) < a href = " https : / / twitter . com / MohammadKaif / status / 991016454404231168 ? ref _ src = twsrc % 5Etfw " > April 30,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > அவருக்கு தொடர்ச்சியாக சில வாய்ப்புகள் கொடுக்க வேண்டும் . என்னை பொறுத்தவரையில் , அனைத்தையும்விட , முதல் பேட்டிங்கில் தோனி அதிரடியாக ஆடியதே மிகச்சிறந்த விஷயம் என கைஃப் பதிவிட்டுள்ளார் .


அதிமுக அம்மா அணியின் துணைப் பொதுச் செயலாளர் டி . டி . வி . தினகரன் , பெங்களூரு சிறையில் உள்ள சசிகலாவை இன்று சந்தித்துப் பேசினார் . அவருடன் 9 எம்எல்ஏக்களும் உடன் சென்றனர் . சொத்துக் குவிப்பு வழக்கில் 4 ஆண்டுகள் சிறை தண்டனை பெற்றதையடுத்து , சசிகலா தனது அக்காள் மகனான டி . டி . வி . தினகரனை , அதிமுகவின் துணைப் பொதுச் செயலாளராக நியமித்துவிட்டு சிறை சென்றுவிட்டார் . இந்நிலையில் இரட்டை இலை சின்னத்தைப் பெற தேர்தல் அதிகாரிகளுக்கு லஞ்சம் கொடக்க முயன்ற வழக்கில் தினகரன் டெல்லி சிறையில் அடைக்கப்பட்டு நேற்று முன்தினம் ஜாமீனில் வெளிவந்துள்ளார் . தொடர்ந்து கட்சிப் பணியாற்றுவேன் என்று தினகரன் கூறி வந்த நிலையில் தனது அடுத்த கட்ட நடவடிக்கை குறித்து சசிகலாவிடம் ஆலோசிப்பதற்காக இன்று பெங்களூரு பரபப்பன அக்ரஹாரா சிறைக்கு சென்றுள்ளார் . இதையடுத்து சசிகலாவை டி . டி . வி . தினகரன் அவரது மனைவி அனுராதா ஆகியோர் தற்போது சந்தித்து வருகின்றனர் . இதையடுத்து எம்எல்ஏ க்கள் வெற்றிவேல் , தங்க தமிழ்செல்வன் , ஜக்கையன் , கதிர்காமு , தங்கதுரை , பாலு , இன்பதுரை , பார்த்திபன் ஆகிய 9 எம்எல்ஏக்களும் , கோவை எம் . பி . நாகராஜன் , புகழேந்தி ஆகியோரும் சசிகலாவை சந்திக்க உள்ளனர் . பெங்களூரு சிறையில் சசிகலா – டி . டி . வி . தினகரன் சந்திப்பு நடைபெற்று வரும் நிலையில் , சென்னையில் முதலமைச்சருடன் அமைச்சர்கள் ஆலோசனை நடத்தி வருவது பரபரப்பை ஏற்படுத்தியுள்ளது .


காவிரியில் இருந்து தமிழகத்துக்கு 7 டிஎம்சி தண்ணீர் திறந்துவிட வேண்டும் என தமிழக முதலமைச்சர் எடப்பாடி பழனிசாமி எழுதிய கடிதத்துக்கு பதில் அளித்துள்ள கர்நாடக முதலமைச்சர் சித்தராமையா , தமிழகத்துக்கு காவிரி நீரை திறந்துவிட முடியாது எனதிட்டவட்டமாக அறிவித்துள்ளார் . காவிரியில் இருந்து 7 டி . எம் . சி தண்ணீரை உடனே திறந்துவிடுமாறு கர்நாடகா முதல்வர் சித்தராமையாவுக்கு தமிழக முதல்வர் எடப்பாடி பழனிச்சாமி நேற்று கடிதம் எழுதியிருந்தார் . அந்த கடிதத்தில் , காவிரி டெல்டா விவசாயிகளுக்கு போதுமான தண்ணீர் கிடைக்கவில்லை எனவும் , மேட்டூர் அணையில் தற்போது 21.27 டி . எம் . சி தண்ணீர் உள்ளது . வரப்போகும் வெயில்காலத்தில் குடிநீர் மற்றும் விவசாய தேவைகளுக்கு இது போதுமானதாக இருக்காது என்று எடப்பாடி பழனிச்சாமி தெரிவித்துள்ளார் . கர்நாடகத்தில் 4 அணைகளில் 49 டி . எம் . சி தண்ணீர் இருப்பு உள்ளது . காவிரியில் இருந்து குறைந்தது 15 டி . எம் . சி தண்ணீரை கர்நாடகம் வழங்க முடியும் என முதல்வர் எடப்பாடி தெரிவித்துள்ளார் . தமிழ்நாட்டில் டெல்டா விவசாயிகளின் தேவை கருதி காவிரியில் இருந்து கர்நாடக அரசு தண்ணீர் தரவேண்டும் என்றும் அந்த கடிதத்தில் எடப்பாடி பழனிசாமி தெரிவித்திருந்தார் . இந்நிலையில் , தமிழக முதல்வரின் கடிதத்துக்கு பதிலளித்த கர்நாடகா முதல்வர் சித்தராமையா , தமிழகத்துக்கு காவிரி நீரை திறந்துவிட முடியாது என திட்டவட்டமாக தெரிவித்துள்ளார் . டெல்லியில் இது குறித்து செய்தியாளர்களிடம் பேசிய அவர் , கர்நாடகாவிற்கு தேவையான தண்ணீர் குறைவாக இருப்பதால் தமிழகத்திற்கு காவிரியில் நீர் திறக்க முடியாது . அடுத்த மாதம் காவிரி வழக்கில் இரு மாநிலங்களுக்கும் நல்ல தீர்ப்பு வரும் என நம்புவோம் , எனவும் தெரிவித்தார் .


களத்தில் எதிரணி வீரர்களை சீண்டுவதும் மோதுவதும் விளையாட்டில் இயல்புதான் . அது கிரிக்கெட்டிலும் நடக்கும் . எதிரணி வீரர்களை சீண்டி , வம்புக்கு இழுத்து , கிண்டலடித்து அவர்களை மனரீதியாக அழுத்தம் கொடுப்பது , ஆஸ்திரேலிய வீரர்களுக்கு கைவந்த கலை . ஒவ்வொரு அணியிலும் ஒரு வீரரோ அல்லது சில வீரர்களோ அப்படியிருப்பார்கள் . பொதுவாக இந்திய வீரர்கள் வம்புக்கு போகமாட்டார்கள் ; ஆனால் வந்த வம்பை விடமாட்டார்கள் . இந்திய அணியில் ஒரு சில வீரர்கள் மட்டுமே எதிரணி வீரர்களை எரிச்சலூட்டும் வகையிலான செயல்பாடுகளை செய்துள்ளனர் . அதிலும் தற்போது அந்த மாதிரி வீரர்கள் இல்லை என்றே கூறலாம் . இந்தியா இங்கிலாந்து இடையே நடந்துவரும் மூன்றாவது டெஸ்ட் போட்டியில் இந்திய அணி வெற்றி பெரும்பாலும் உறுதியாகிவிட்டது . இந்த போட்டியின் முதல் இன்னிங்ஸில் இந்திய அணியின் தொடக்க ஜோடியான தவானும் ராகுலும் ஆடிக்கொண்டிருந்தபோது 12வது ஓவரை பென் ஸ்டோக்ஸ் வீசினார் . அந்த ஓவரின் கடைசி பந்தை ராகுல் அடித்ததை அடுத்து ராகுலும் தவானும் ஒரு ரன் ஓடினர் . அப்போது எதிர்முனையில் இருந்து ஓடிய தவானை ஸ்டோக்ஸ் இடித்துக்கொண்டே ஓடினார் . தவானுக்கு தொந்தரவு கொடுக்கும் வகையில் ஸ்டோக்ஸ் நடந்துகொண்டார் . எனினும் தவான் அந்த ரன்னை வெற்றிகரமாக ஓடிவிட்டார் . பின்னர் இருவரும் சிரித்துக்கொண்டனர் . அதிலும் தவான் ஒரு படி மேலே போய் , ஸ்டோக்ஸிடம் சென்று அவர் தோள் மேல் கைபோட்டு , பின்னர் தட்டி கொடுத்துவிட்டு வந்தார் . தவான் எப்போதுமே டென்ஷன் ஆகாத வீரர் என்பதை பலமுறை பார்த்திருக்கலாம் . எதிரணி வீரர்கள் எரிச்சலூட்டினாலும் சிரிப்பை உதிர்த்துவிட்டு கடந்துவிடும் பழக்கம் கொண்டவர் தவான் . ஸ்டோக்ஸ் இடித்தபோதும் அதையே தான் செய்தார் தவான் .


தேனி தன்னை பச்சைத் தமிழர் என்று கூறிக் கொள்ளும் ரஜினிகாந்த் ஒரு இனத் துரோகி என்று நாம் தமிழர் கட்சியின் தலைமை ஒருங்கிணைப்பாளர் சீமான் குற்றம் சாட்டினார் . தேனி மாவட்டம் , உத்தமபாளையத்தில் நாம் தமிழர் கட்சியின் வீரத்தமிழர் முன்னணி சார்பில் கண்ணகி பெருவிழா பொதுக்கூட்டம் நடந்தது . இந்தக் கூட்டத்தில் அக்கட்சியின் தலைமை ஒருங்கிணைப்பாளர் சீமான் பங்கேற்று பேசினார் . அவர் பேசியதுஃ " வீரப்பன் இருந்திருந்தால் காவிரி பிரச்சனை இந்த அளவுக்கு வந்து இருக்காது . வாட்டாள் நாகராஜ் வாய் திறக்க மாட்டார் . யானை தந்தம் கடத்தியதாக சொல்லப்பட்ட வழக்கில் வீரப்பனை சமீபத்தில் நீதிமன்றம் விடுதலை செய்தது . மரணத்திற்கு பிறகும் நிரபராதி என்று நிரூபிக்கப்பட்டவர் வீரப்பன் . ஆனால் , ஜெயலலிதா இறந்த பின்னும் குற்றவாளி தான் . இயற்கையோடு இணைந்து , இசைந்து வணங்குவது தமிழர் வழிபாடு . அதைதான் நாம் தமிழர் கட்சி கையில் எடுத்துள்ளது . நாம் தமிழர் கட்சி சாதி , மதத்தை பார்க்காது . உலகில் முதலில் தோன்றியது மொழி தான் . அதனால் தான் , மொழியை தூக்கிப் பிடிக்கிறோம் . வியர்க்காமல் விளையாட முடியாது . விமர்சனம் இல்லாமல் வளர முடியாது . ஒருநாள் நாம் தமிழர் கட்சியினர் நாடாளுமன்ற உறுப்பினராகி நாடாளுமன்றத்துக்குள் வருவர் . அப்போது , பிரபாகரனின் படத்தை பச்சைக் குத்திக் கொண்டு வருவார்கள் . யாரை தடை செய்தீர்களோ , அதே தலைவனின் படத்தை பச்சைக் குத்திக் கொண்டு வரும் காலம் வரும் . அதேபோல் , சட்டமன்றத்துக்குள் நானும் பிரபாகரன் படத்தை பச்சைக் குத்திக்கொண்டு வரும் காலம் வரும் . தமிழகத்தை மத்திய அரசு இராணுவ மயமாக்கிக் கொண்டு வருகிறது . ஒரு போதும் இதை நாங்கள் அனுமதிக்க மாட்டோம் . தமிழ்நாட்டை தமிழர் ஆளவேண்டும் என்பது தான் தமிழ்தேசியம் . எச் . ராஜா , இந்து தான் தமிழ் என்கிறார் . அப்படி என்றால் அமித்ஷா தமிழரா ? ரஜினிகாந்த் தன்னை பச்சைத் தமிழர் என்கிறார் . அவர் ஒரு இனத் துரோகி . நீங்கள் இனம் மாறுவது , எங்களோடு வாழ்வதற்கா ? எங்களை ஆள்வதற்கா ? என்னை எந்த நாட்டில் கேட்டாலும் தமிழன் என்றே சொல்லுவேன் " என்று அவர் பேசினார் .


டெல்லியில் ஆம் ஆத்மி கட்சி எம் . எல் . ஏக்கள் 20 பேரின் தகுதிநீக்கம் செல்லாது என டெல்லி உயர்நீதிமன்றம் உத்தரவிட்டுள்ளது . டெல்லியில் முதல்வர் அரவிந்த் கேஜ்ரிவால் தலைமையிலான ஆம் ஆத்மி ஆட்சி நடக்கிறது . கடந்த 2015ம் ஆண்டு டெல்லியில் அமைச்சர்களுக்கு உதவியாக 20 எம் . எல் . ஏக்களை செயலர்களாக முதல்வர் கேஜ்ரிவால் நியமித்தார் . இதற்காக டெல்லி மாநில சட்டமன்றத்தில் சிறப்பு மசோதாவும் நிறைவேற்றப்பட்டது . பின் , குடியரசுத் தலைவர் ஒப்புதலுக்காக அனுப்பிவைக்கப்பட்டது . டெல்லி மாநில அரசுக்கான சட்டத்தின் படி , முதல்வர் அலுவலகத்துக்கு மட்டுமே ஒரு செயலரை நியமிக்க முடியும் . ஆனால் , முதல்வர் கேஜ்ரிவாலோ 20 செயலர்களை நியமித்தார் . இதையடுத்து 20 எம் . எல் . ஏக்களும் ஆதாயம் தரும் இரட்டை பதவி வகிப்பதாக கூறி பிரசாந்த் படேல் என்ற வழக்கறிஞர் தேர்தல் ஆணையத்தில் புகார் அளித்தார் . இதை விசாரித்த தேர்தல் ஆணையம் , ஆம் ஆத்மி கட்சியின் 20 எம் . எல் . ஏக்களை தகுதிநீக்கம் செய்யுமாறு குடியரசுத் தலைவருக்கு பரிந்துரைத்தது . தேர்தல் ஆணையத்தின் பரிந்துரையை ஏற்று குடியரசுத் தலைவர் ஆம் ஆத்மி கட்சியின் 20 எம் . எல் . ஏக்களையும் தகுதிநீக்கம் செய்தார் . தகுதிநீக்கத்தை எதிர்த்து டெல்லி உயர்நீதிமன்றத்தில் வழக்கு தொடரப்பட்டது . அதை விசாரித்த டெல்லி உயர்நீதிமன்றம் , 20 எம் . எல் . ஏக்கள் தகுதிநீக்கம் செய்யப்பட்டாது செல்லாது என உத்தரவிட்டதோடு , அவர்களை தகுதிநீக்கம் செய்து குடியரசுத் தலைவர் பிறப்பித்த உத்தரவையும் ரத்து செய்தது . இந்த தீர்ப்பு குறித்து அரவிந்த் கேஜ்ரிவால் மகிழ்ச்சி தெரிவித்துள்ளார் .


நடிகர் ரஜினிகாந்த்தின் அரசியல் பிரவேசத்தை அவருடைய அமெரிக்க ரசிகர்கள் வரவேற்று , மகிழ்ச்சி தெரிவித்து உள்ளனர் . ஆயிரம் கரங்கள் கூப்பி அன்புத் தலைவர் , மக்கள் தலைவர் ரஜினியை வரவேற்கிறோம் என்று குறிப்பிட்டுள்ளார்கள் இது குறித்து வட அமெரிக்க தலைவர் ரஜினிகாந்த் பேரவையின் நிர்வாகிகள் டல்லாஸ் இர . ஸ்ரீனிவாசன் , டல்லாஸ் எம் . ஆனந்த் , ஃப்ரிஸ்கோ என் . ராம்குமார் , இர்விங் கே . ஆர் . கிருஷ்ணகுமார் ஆகியோர் கூட்டாக அறிக்கை வெளியிட்டுள்ளார்கள் . அந்த அறிக்கையில் கூறப்பட்டுள்ளதாவதுஃ “அன்புத் தலைவர் ரஜினிகாந்த் அவர்களின் ‘அரசியல் வருகை’ பெரும் மகிழ்ச்சி அளிக்கிறது . வட அமெரிக்க தலைவர் ரஜினிகாந்த் பேரவை சார்பில் நெஞ்சார்ந்த நன்றிகளை சமர்ப்பிக்கிறோம் . ஆயிரம் கரங்கள் கூப்பி அன்புத் தலைவர் , மக்கள் தலைவர் ரஜினியை வரவேற்கிறோம் . இனி , தலைவர் ரஜினியின் ஆட்சியில் அறம் சார்ந்த ஆட்சி நடைபெறும் . அரசியல் என்பது ஒரு தொழிலாகி மாறிவிட்ட அவலம் நீங்கும் . தூய்மையான எண்ணத்துடன் மக்கள் பணியாற்றுபவர்களுக்கு , உரிய அங்கீகாரத்துடன் , தொடர்ந்து பணியாற்ற அரசியல் பதவிகள் உறுதுணையாக அமையும் . இந்தத் தமிழகம் இழந்து விட்ட பெருந்தலைவர் காமராஜர் காலத்து அரசியல் மாண்புகள் மீண்டும் திரும்பும் . தமிழகத்தின் கல்வி , விவசாயம் மற்றும் தொழில் வளர்ச்சி உலகத் தரத்திற்கு மேம்படும் . தலைவர் ரஜினியின் அரசியல் வழிகாட்டி சிங்கப்பூரின் சிற்பி ‘லீ க்வான் யூ ’ நவீன சிங்கப்பூரை உருவாக்கினார் . அதைப் போல் , தமிழக மக்களின் பேராதரவுடன் , தமிழகத்தை உலகின் முன்மாதிரி மாநிலமாக தலைவர் ரஜினி மாற்றுவார் என்று நம்பிக்கை தெரிவிக்கிறோம் . பத்தாயிரம் மைல்களுக்கு அப்பால் அந்நிய மண்ணில் வாழ்ந்தாலும் அமெரிக்கத் தமிழர்களின் உயிர்த்துடிப்பு தமிழகத்தில் தான் . தமிழ் மொழி , தமிழர்கள் , தமிழகம் என்பதையே உயிர்மூச்சாகக் கொண்டு இங்கே வாழ்கிறோம் . தமிழகத்தில் ஒரு சிறு அதிர்வு என்றாலும் துடித்துப் போகிறோம் . இதையெல்லாம் தலைவர் ரஜினி நன்றாகவே உணர்ந்துள்ளார் என்பதையும் அறிகிறோம் . தலைவர் ரஜினி ஆட்சியில் தமிழ் மொழி , தமிழர்கள் , தமிழகம் ஆகியவற்றின் நலன்கள் முன்னெப்போதையும் விட சிறந்து விளங்கவும் , இந்திய இறையாண்மைக்கு உட்பட்ட தமிழர்களுக்கான அனைத்து உரிமைகளையும் மீட்டெடுக்கவும் தலைவர் , நாளைய முதல்வர் ரஜினி அவர்கள் தக்க நடவடிக்கைகள் எடுப்பார் என நம்புகிறோம் . தமிழகத்தில் மீண்டும் பெருந்தலைவர் காமராஜர் காலத்து பொற்காலம் திரும்ப , தலைவர் ரஜினியின் ஆட்சி மலர அனைத்து விதத்திலும் உறுதுணையாக இருப்போம் என்று வட அமெரிக்க தலைவர் ரஜினிகாந்த் பேரவை சார்பில் உறுதி கூறுகிறோம் . தலைவரின் கொள்கைகளான ‘உண்மை , உழைப்பு , உயர்வு’ என்பதே நமது தாரக மந்திரமாக ஏற்று செயல்படுவோம் . வாழ்க தமிழ் , வெல்க தமிழ்குடி , வருக தலைவர் ரஜினி ஆட்சி ! ! " இவ்வாறு அந்த அறிக்கையில் கூறப்பட்டுள்ளது .


பிக்பாஸ் நிகழ்ச்சியில் நாளுக்கு நாள் ஒரு சில பிரச்சனைகள் தலைதூக்கி வந்தாலும் , அது இரண்டு மணி நேரம் கூட நிலைப்பதில்லை . இதற்கு முக்கிய காரணம் , மக்கள் மத்தியில் நல்ல பெயரை எடுக்க வேண்டும் என்கிற நினைப்பில் , போட்டியாளர்கள் அனைவரும் தங்களுடைய நிஜ முகத்தை மறைத்து போலியான முகத்தோடு விளையாடி வருகிறார்கள் . இந்நிலையில் , தற்போது வெளியாகியுள்ள ப்ரோமோவில் . . . துவக்கத்திலேயே வைஷ்ணவி ' டானி எந்த அணியில் இருக்கிறாரோ அந்த அணியில் உள்ளவர்கள் பயங்கரமாக சண்டை போடுவார்கள் என கூறுகிறார் ' . இவரின் கருத்துக்கு மற்ற போட்டியாளர்களும் ' டானி எந்த அணியில் இருந்தாலும் , எதிர் அணியை எதிர்ப்பது போல் செயல்படுவதாக கூறி ' வைஷ்ணவிக்கு சப்போர்ட் செய்கிறார்கள் . இவர்கள் சொல்வதற்கு ஏற்றப்போல் , டானி அணியில் உள்ள யாஷிகா எதிர் அணியை தாக்கி பேசுவது காட்டப்படுகிறது . இதைத்தொடர்ந்து தாடி பாலாஜி பேசுகையில் , ஒருவரை எரிச்சல் படுத்தி ஜெயிப்பது விளையாட்டே இல்லை என கூறுகிறார் . இதற்கு வைஷ்ணவி எல்லாமே உள்ளது என கூறுகிறார் . இந்த அணியினரை கடுப்பேற்றுவது போலவே , தொடர்ந்து பேசுகிறார்கள் டானி அணியில் உள்ளவர்கள் . எனினும் நேற்றைய தினம் , வைஷ்ணவிக்கு சப்போர்ட் செய்து முதல் ஆளாக பேசியவர் டானி தான் ஆனால் இன்று அவருக்கு எதிராகவே சில கருத்துக்களை தெரிவித்து வருகிறார் வைஷ்ணவி என்பது குறிப்பிடத்தக்கது .


ரஹ்மான் மற்றும் பிரித்விராஜ் இணைந்து நடிக்கும் ஆக்ஷன் த்ரில்லர் மலையாள படம் ' ரணம் ' . நிர்மல் சஹாதேவ் படத்தை இயக்கி உள்ளார் . இதன் படப்பிடிப்பு முழுதும் அமெரிக்காவில் நடை பெற்றது . வரும் செப்டம்பர் 6 - ம் தேதி படம் திரைக்கு வருகிறது . ஏற்கனவே ரஹ்மான் தமிழ் வசனம் பேசி வெளிவந்த இந்த படத்தின் டீஸர் ரசிகர்களிடையே பெரும் பரபரப்பையும் எதிர்பார்ப்பும் ஏற்ப்படுத்தியது . ரஹ்மான் இந்த படத்தில் தாமோதர் என்ற தமிழ் கதாபாத்திரமாக தோன்றுகிறார் . இஷா தல்வார் கதாநாயகியாக நடிக்கிறார் . நேற்று ' ரணம் ' படத்தின் ட்ரைலர் சூப்பர் ஸ்டார் மோகன் லால் வெளியிட்டார் . ட்ரைலர் வெளியிடப்பட்ட சில மணி நேரங்களிலேயே ரசிகர்களை ஈர்த்து லட்சம் பார்வையாளர்களை தொட்டுள்ளது . எனவே இந்த படம் மலையாள சினிமா ரசிகர்களிடையே மிகுந்த எதிர்பார்ப்பு ஏற்ப்படுத்தியுள்ளது . ரஹ்மானுக்கு ' ரணம் ' . பெரிய திருப்பு முனையாக அமையும் என்றே மலையாள திரை உலகினரின் கணிப்பு . தமிழ் தெலுங்கு மொழி படங்களிலும் பரபரப்பாக நடித்து வரும் ரஹ்மான் தற்போது நிசார் ஷாபி இயக்கும் தமிழ் - தெலுங்கு இரு மொழி படமான ' 7 ( செவன் ) ' னில் கதாநாயகனாக நடித்து வருகிறார் . இந்த படத்தின் டீஸரும் பெரும் வரவேற்பை பெற்றுள்ளது என்பதும் குறிப்பிடத்தக்கது . மேலும் தெலுங்கில் ' காசி ' ( GHAAZI ) புகழ் சங்கல்ப் ரெட்டி இயக்கத்தில் வருண் தேஜ் , அதிதி ராவ் ஜோடி சேரும் ' அந்த ரக்ஷா ' 9000 km per hour ' என்ற பிரம்மாண்ட படத்தில் இந்தியாவின் முக்கிய விஞ்ஞானி கதாபாத்திரமாக நடிக்கிறார் . இந்த படம் தெலுங்கில் மிகவும் எதிர் பார்க்கப்படும் முக்கிய படமாகும் . தற்போது தென்னிந்தியாவிலுள்ள இளம் இயக்குனரர்களின் விருப்ப நடிகராக பிசியாகி விட்டார் ரஹ்மான் .


சர்வதேச தரத்தில் இந்திய மகளிர் கிரிக்கெட் அணியில் தரமான ரிசர்வ் வீராங்கனைகள் உருவாக குறைந்தது இரண்டு ஆண்டுகள் ஆகும் என்று இந்திய அணி கேப்டன் மிதாலி ராஜ் கூறினார் . இந்திய கேப்டன் மிதாலி ராஜ் மும்பையில் நேற்று செய்தியாளர்களிக்கு பேட்டியளித்தார் . அதில் , " நாம் இப்போது தான் இந்திய ' ஏ ' அணியை தொடங்கி , போட்டிகளில் விளையாடி வருகிறோம் . அணியில் திறமை வாய்ந்த இளம் வீராங்கனைகள் உள்ளனர் . சர்வதேச அணிக்கு அடுத்தபடியாக அவர்கள் தரத்துடன் , திறமையாக ஆடத் தொடங்குவதற்கு குறைந்தது இரண்டு ஆண்டுகளாவது ஆகும் . சர்வதேச போட்டிகளில் பங்கேற்கும்போது அவர்கள் இன்னும் மேம்படுவார்கள் . ஆஸ்திரேலிய அணியுடனான தொடரைப் பொருத்த வரையில் , அந்த அணி பேட்டிங் , பந்துவீச்சு , ஃபீல்டிங் என அனைத்திலும் மேம்பட்டிருந்தது . அந்தத் தொடரில் இந்திய பேட்டிங்கின் மிடில் ஆர்டரில் தகுந்த பார்ட்னர்ஷிப் அமையவில்லை . தென் ஆப்பிரிக்க தொடரில் இருந்ததைப் போன்று பந்துவீச்சாளர்களும் சிறப்பாகச் செயல்பட இயலவில்லை . எதுவும் எதிர்பார்த்ததுபோல் அமையவில்லை . தென் ஆப்பிரிக்காவில் இரண்டு தொடர்களை கைப்பற்றியதையும் , இந்தியாவில் தொடரை இழந்ததையும் ஒப்பிடக் கூடாது . இரண்டிலுமே , ஆடும் சூழ்நிலையும் , எதிரணியின் திறமையும் முற்றிலும் வேறுபட்டதாகும் . எதிர்வரும் முத்தரப்பு டி20 தொடரைப் பொருத்த வரையில் , இங்கிலாந்து மற்றும் ஆஸ்திரேலிய அணியில் புதிய வீராங்கனைகள் இடம்பிடித்திருந்தாலும் அந்த அணிகள் பலத்துடனே உள்ளன . இளம் வயதிலேயே அணியில் இடம்பிடிப்பது ஒரு சாதகமான வாய்ப்பாகும் . ஜெமிமா ரோட்ரிகஸ் , தீப்தி சர்மா , ஸ்மிரிதி மந்தனா ஆகியோருக்கு இன்னும் வாய்ப்புகள் உள்ளன " என்று அவர் கூறினார் .


இங்கிலாந்துக்கு எதிரான இரண்டாவது டி20 போட்டியில் தவான் கவனக்குறைவால் ரன் அவுட்டாகி ஆட்டமிழந்து வெளியேறினார் . இந்தியா இங்கிலாந்துக்கு இடையேயான இரண்டாவது டி20 போட்டி நேற்று நடைபெற்றது . முதல் போட்டியில் வென்ற இந்திய அணி , இரண்டாவது போட்டியிலும் வென்று தொடரை வெல்லும் முனைப்பிலும் இந்திய அணிக்கு பதிலடி கொடுக்க முனைப்பில் இங்கிலாந்தும் களம் கண்டன . முதலில் பேட்டிங் செய்த இந்திய அணி 148 ரன்கள் எடுத்தது . இங்கிலாந்து அணியின் அலெக்ஸ் ஹேல்ஸின் அதிரடியான பேட்டிங்கால் , அந்த அணி இந்தியாவை 5 விக்கெட்டுகள் வித்தியாசத்தில் வீழ்த்தி வெற்றி பெற்றது . இந்த போட்டியில் முதலில் பேட்டிங் செய்த இந்திய அணியின் தொடக்க வீரர் ரோஹித் சர்மா , 5 ரன்களில் வெளியேறினார் . இதையடுத்து மற்றொரு தொடக்க வீரரான தவான் , கவனக்குறைவால் மிகவும் சங்கடமான முறையில் ரன் அவுட்டாகி வெளியேறினார் . பிளன்கெட் வீசிய 4வது ஓவரின் இரண்டாவது பந்தை அடித்துவிட்டு தவான் ரன் ஓடினார் . அந்த பந்தை பிடித்த ராய் , தவானை ரன் அவுட்டாக்க பவுலிங் முனைக்கு பந்தை வீசினார் . அந்த பந்தை பிடித்த இயன் மோர்கன் , ரன் அவுட்டாக்க , கள நடுவர் மூன்றாவது நடுவரின் உதவியை நாடினார் . அப்போது , அதை ரீவைண்ட் செய்து பார்க்கும்போது தவான் அவுட் என்பது உறுதியானது . வேகமாக ஓடிவந்த தவான் , கிரீசுக்குள் வரும்போது , அவரது பேட் கையிலிருந்து நழுவியது . அவரது காலும் கிரீசுக்குள் காற்றில் இருந்தது ( தரையில் இல்லை ) . அதனால் ரன் அவுட்டானார் தவான் . < blockquote class = " twitter - tweet " data - lang = " en " > < p lang = " en " dir = " ltr " > Bizarre dismissal too casual < a href = " https : / / twitter . com / SDhawan25 ? ref _ src = twsrc % 5Etfw " > @ SDhawan25 < / a > tad unlucky though < a href = " https : / / twitter . com / hashtag / INDvENG ? src = hash & amp ; ref _ src = twsrc % 5Etfw " > # INDvENG < / a > < a href = " https : / / t . co / iIflUIiBCu " > pic . twitter . com / iIflUIiBCu < / a > < / p > & mdash ; Arnab Mukherjee ( @ ArnabMu72704073 ) < a href = " https : / / twitter . com / ArnabMu72704073 / status / 1015283712592736256 ? ref _ src = twsrc % 5Etfw " > July 6,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > தரமான பந்தில் அடித்து அவுட்டாவது மனதை பெரியளவில் சங்கடப்படுத்தாது . ஆனால் அபத்தமான முறையில் அவுட்டானார் தவான் . அந்த வீடியோ சமூக வலைதளங்களில் வைரலாகிவருகிறது .


இங்கிலாந்துக்கு எதிரான முதல் டி20 போட்டியில் , இங்கிலாந்து அணியின் பேட்டிங்கின் போது , கடைசி ஓவரில் புவனேஷ்வர் குமாரை அம்பயரும் டேவிட் வில்லேவும் சேர்ந்து கோபப்படுத்திவிட்டனர் . புவனேஷ்வர் குமாரும் டேவிட் வில்லேவும் மோதிக்கொண்டனர் . இந்தியா இங்கிலாந்து இடையேயான முதல் போட்டியிலேயே மோதல் ஏற்பட்டது . இந்தியா - இங்கிலாந்து தொடர் பெரும் எதிர்பார்ப்புக்கு இடையே நேற்று தொடங்கியது . முதல் டி20 போட்டி நேற்று நடந்தது . முதல் போட்டியிலேயே இந்திய அணி , 8 விக்கெட்டுகள் வித்தியாசத்தில் அபார வெற்றி பெற்றது . குல்தீப்பின் அசத்தல் சுழல் , ராகுலின் அதிரடி சதம் ஆகியவற்றால் இந்திய அணி , போட்டி முழுவதும் ஆதிக்கம் செலுத்தி அபார வெற்றி பெற்றது . இந்த போட்டியில் முதலில் பேட்டிங் செய்த இங்கிலாந்து அணியின் பட்லர் அதிரடியாக ஆடி 69 ரன்களை குவித்தார் . அதிரடியாக தொடங்கிய இங்கிலாந்து அணியின் பேட்டிங் வரிசையை குல்தீப் யாதவ் சிதைத்தார் . 5 விக்கெட்டுகளை வீழ்த்தினார் குல்தீப் . அதிரடியாக தொடங்கி , இடையில் திணறிய இங்கிலாந்து அணிக்கு கடைசி நேரத்தில் கைகொடுத்தார் டேவிட் வில்லே . கடைசி ஓவர்களில் அதிரடியாக ஆடி , 15 பந்துகளில் 29 ரன்களை குவித்தார் . இந்திய அணியின் நம்பிக்கை நட்சத்திர பவுலரான புவனேஷ்வர் குமாரின் பவுலிங் நேற்றைய போட்டியில் எடுபடவில்லை . அவர் வீசிய 17வது ஓவரை எதிர்கொண்ட வில்லே , அந்த ஓவரில் ஒரு சிக்ஸர் மற்றும் 2 பவுண்டரிகள் விளாசினார் . அந்த ஓவரில் மட்டும் 20 ரன்கள் குவிக்கப்பட்டன . அந்த ஓவரில் பெரும்பாலான பந்துகளை லெக் திசையிலேயே வீசினார் புவனேஷ்வர் குமார் . ஆனால் லெக் திசையில் வீசப்பட்ட பந்துகளை லாவகமாக அடித்து ஆடினார் வில்லே . லெக் திசை பந்துகளை வில்லே அடித்து ஆடியதால் , 19வது ஓவரை வீசிய உமேஷ் யாதவ் வில்லேவிற்கு ஆஃப் திசையிலேயே பந்துகளை வீசினார் . அதனால் வில்லேவால் பெரிய ஷாட்களை ஆடமுடியவில்லை . 17வது ஓவரில் ரன்களை வாரி வழங்கியதால் அதிருப்தியில் இருந்த புவனேஷ்வர் குமார் , கடைசி ஓவரை சுதாரிப்பாக வீசினார் . கடைசி ஓவரின் முதல் மூன்று பந்துகளில் 2 ரன்கள் மட்டுமே விட்டுக்கொடுத்தார் புவனேஷ்வர் குமார் . உமேஷ் ஆஃப் திசையில் வீசிய பந்துகளை வில்லே அடிக்காததால் , புவனேஷும் ஆஃப் திசையில் வீசினார் . இதையடுத்து பவுலர்களின் சூட்சமத்தை அறிந்துகொண்ட வில்லே , ஆஃப் திசை பந்துகளை அடிப்பதற்கு தயாராக , பந்து வீசுவதற்கு முன்னதாகவே ஆஃப் திசையை நோக்கி நகர ஆரம்பித்தார் . அதனால் மேலும் நன்றாக விலக்கி வீசினார் புவனேஷ் . விலக்கி வீசப்பட்ட 4வது பந்திற்கு அம்பயர் வைடு கொடுத்தார் . மீண்டும் வில்லே ஆஃப் திசையில் ஏறிவர , மறுபடியும் நன்றாக விலக்கி போட்டார் புவனேஷ் . அதையும் அம்பயர் வைடு கொடுக்க , புவனேஷ் அதிருப்தியுடன் அம்பயரிடம் வாதிட்டார் . பேட்ஸ்மேன்கள் பந்து போடுவதற்கு முன்னதாக ஏறிவரும் நிலையில் , ஆஃப் திசையில் விலக்கி வீசப்படும் பந்துகளுக்கு வைடு கொடுக்கப்படாது . எனினும் அம்பயரின் செயலால் ஏற்கனவே அதிருப்தியில் இருந்தார் புவனேஷ்வர் குமார் . மீண்டும் கடைசி பந்தை புவனேஷ் வீச வரும்போது , மறுபடியும் ஆஃப் திசையில் நகர்ந்து வந்தார் வில்லே . இதைக்கண்ட புவனேஷ்வர் குமார் , பந்துவீசவில்லை . இதையடுத்து புவனேஷ்வர் குமாருக்கும் வில்லேவிற்கும் இடையே வாக்குவாதம் நடந்தது . பொதுவாக பெரியளவில் ஆக்ரோஷமாகாத புவனேஷ்வர் குமார் , வில்லேவுடன் கோபமாக மோதினார் . இருவருக்கும் இடையே சிறிய மோதல் ஏற்பட்டது . பின்னர் புவனேஷ்வர் குமார் கடைசி பந்தை வீச அதில் 2 ரன்கள் மட்டுமே எடுக்கப்பட்டன . இந்த வீடியோ சமூக வலைதளங்களில் வைரலாகி வருகிறது . < blockquote class = " twitter - tweet " data - lang = " en - gb " > < p lang = " und " dir = " ltr " > < a href = " https : / / t . co / gQv0LVzkdS " > pic . twitter . com / gQv0LVzkdS < / a > < / p > & mdash ; Utkarsh Bhatla ( @ UtkarshBhatla ) < a href = " https : / / twitter . com / UtkarshBhatla / status / 1014215554293485570 ? ref _ src = twsrc % 5Etfw " > 3 July 2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


பிக் பாஸ் சீசன் 1 ஐ விட இந்த ஆண்டும் , மீண்டும் பிக் பாஸ் 2 “ஃபீவர்” பற்றத் தொடங்கிவிட்டது . “நல்லவர் யார் , கெட்டவர் யார்” என்று கமல் மிரட்டும் தொனியில் வெளியாகியுள்ள புரொமோ , பிக் பாஸ் ரசிகர்களின் பல்ஸை எகிறவிட்டுள்ளது . கடந்த ஆண்டு “பிக் பாஸ்” வீட்டின் செட் , பூந்தமல்லியை அடுத்து “ஈ . வி . பி ஃபிலிம் சிட்டி”யில் பிரமாண்டமாக அமைக்கப்பட்டிருந்தது . அனைத்து வசதிகளும் அந்த வீட்டுக்குள்ளேயே இருக்கும் . இந்தப் பிக் பாஸ் சீஸனிலும் அதே இடத்தில்தான் பிக்பாஸ் வீட்டின் செட் அமைக்கப்பட்டுள்ளது . இந்த வீட்டில் , 60 - க்கும் மேற்பட்ட கேமராக்கள் கண்காணிக்கும் அந்த வீட்டுக்குள் ஒரு நாள் அதாவது 24 மநேரம் வசிக்க வரும் பத்திரிக்கையாளர்களுக்கு விஜய் டிவி - யின் அழைப்பு வந்தது . கடந்த சீசனை காட்டிலும் , இந்த சீசனில் வீட்டின் அமைப்பில் சின்னச் சின்ன மாற்றங்கள் . நாம் பார்த்துப் பழகிய கன்ஃபஷன் ரூமின் கதவு சேர் டிசைனை மட்டும் மொத்தமாக மாற்றியிருக்கிறார்கள் . ஆனால் , கடந்த சீஸனில் இல்லாத ஒரு பயங்கர கான்செப்ட்தோடு களமிறங்கியுள்ளது பிக் பாஸ் டீம் . அதாவது , பிக் பாஸ் வீட்டின் தோட்டத்துக்கு அருகே சிறை போன்ற ஒரு செட்டப் இருக்கிறது . சிறைக்குள் ஒரே ஒரு இரும்புக் கட்டில் , வெளிச்சத்துக்கு ஒரு லைட் . மெத்தை , போர்வை , ஏசி , ஃபேன் எதுவும் கிடையாது . அவ்வளவுதான் இனி பிக் பாஸ் வீட்டில் பொய் சொல்பவர்களுக்கும் வேலை செய்யாமல் தூங்குபவர்களுக்கும் “பிக் பாஸ்” சிறையில் அடைத்துப் பூட்டிவிடும் தண்டனை தருவார்கள் எப்படியோ இந்த நூறு நாட்களுக்கு செம்ம விருந்துதான் போங்க .


கேரளாவில் கடந்த 100 ஆண்டுகளில் இல்லாத அளவுக்கு கனமழை பெய்துள்ளதால் அந்த மாநிலமே நீரில் மூழ்கியது . இந்த வெள்ளத்தில் சிக்கி 400 பேர் வரை உயிரிழந்தனர் . நூற்றுக்கும் மேற்பட்டோர் காணாமல் போயுள்ளனர் . ஆயிரத்துக்கு அதிகனோர் வீடுகளை இழந்து , இருக்க இடமின்றி நிவாரண முகாம்களில் தஞ்சமடைந்துள்ளனர் . வெள்ளச் சேதத்தில் இருந்து மீள்வதற்கு பல ஆயிரம் கோடி ரூபாய் தேவைப்படும் நிலையில் , பொது மக்கள் , பல்வேறு மாநிலங்கள் , தொழிலதிபர்கள் , நடிகர்கள் , நடிகைகள் என ஏராளமானோர் நிதியுதவி மற்றும் தேவையான பொருட்களை அனுப்பி வருகின்றனர் . இது வரை ஆயிரம் கோடி ருபாய் அளவுக்கு நிதியுதவி கேரளா அரசால் பெறப்பட்டுள்ளது . மத்திய அரசு 600 கோடி ரூபாய் வழங்கியுள்ளது . இந்நிலையில் , அமெரிக்காவில் இசை நிகழ்ச்சி நடத்தி வந்த ஏ . ஆர் . ரகுமான் , ரூ . 1 கோடி கேரள மழை வெள்ளத்தால் பாதிக்கப்பட்டவர்களுக்கு நிதியுதவியாக வழங்கியுள்ளார் . அமெரிக்காவின் லாஸ் ஏஞ்சல்ஸில் நடைபெற்ற நிகழ்ச்சியில் ‘முஸ்தபா . . . முஸ்தபா . . . ’ என்ற பாடலைப் பாடினார் . அந்தப் பாடலை முடிக்கும்போது , ‘கேரளா . . . கேரளா . . . டோண்ட் வொர்ரி கேரளா . . . காலம் நம் தோழன் கேரளா . . . ’ என்று பாடினார் . அதைக் கேட்டதும் அங்கு இருந்த இந்தியர்கள் உள்ளிட்ட அனைவரும் பலத்த கரவொலி எழுப்பினர் வரவேற்றனர் . இந்த தகவலை ஏ . ஆர் . ரகுமான் தனது டுவிட்டர் பக்கத்திலும் வெளியிட்டுள்ளார் . .


பிக் பாஸ் நிகழச்சியின் இரண்டாவது சீசன் சமீப காலமாக தான் சூடு பிடித்திருக்கிறது . யாஷிகா , ஐஸ்வர்யா போன்ற போட்டியாளர்கள் செய்த களேபரத்தால் தான் இந்த அளவிற்கு பிக் பாஸ் சூடுபிடித்திருக்கிறது என்றும் கூட சொல்லலாம் . அதே சமயம் மக்கள் மத்தியில் அவர்கள் மீதான வெறுப்பும் இதனால் அதிக அளவில் பதிவாகி இருக்கிறது . ஏற்கனவே இவர்களுடன் சேர்ந்து ஆட்டம் போட்ட மஹத்தை இந்த வாரம் பிக் பாஸ் நிகழ்ச்சியை விட்டு வெளியேற்றி இருக்கின்றனர் மக்கள் . பிக் பாஸ் மூலம் நல்ல பெயர் சம்பாதித்து சினிமாவில் ஹீரோவாக வலம் வர எண்ணிய மகத் தற்போது கெட்ட பெயரை சம்பாதித்து கொண்டு வெளியேறி இருக்கிறார் . பிக் பாஸ் சீசன்1ல் மக்கள் அதிகம் வெறுத்த நபர்கள் என்று சொல்லும் போது காயத்திரி மற்றும் ஜூலியின் பெயர் அதில் அவசியம் இடம் பெறும் . இம்முறை அந்த பட்டியல் பெரிது என்றாலும் யாஷிகா மற்றும் ஐஸ்வர்யாவின் பெயர் அந்த பட்டியலில் இப்போது அதிகம் இடம் பிடித்திருக்கிறது . யாஷிகா மற்றும் ஐஸ்வர்யா இந்த இருவரும் எப்போது எலிமினேஷனுக்கு வருவார்கள் என பெரும் எதிர்பார்ப்புடன் மக்கள் காத்திருக்கின்றனர் . அவர்கள் மீது மக்களுக்கு இருக்கும் கோபத்தை பார்த்துவிட்டு சமீபத்தில் பிக் பாஸ் காயத்திரி ஒரு ட்விட்டர் ட்வீட்டை வெளியிட்டிருக்கிறார் . அந்த ட்வீட்டில் அவர் தெரிவித்திருக்கும் விஷயங்கள் பல யாஷிகா மற்றும் ஐஸ்வர்யாவிற்கு மறைமுகமாக ஆதரவாக இருக்கிறது என்றே கூறலாம் . நிறைய பேர் பிக் பாஸ் வீட்டில் நடப்பது எல்லாம் பணத்துக்காகவா என கேட்கின்றனர் . இது பிக் பாஸ்க்கு எதிரானவர்களின் கேள்வி தான் . பிக் பாஸ் ஒரு சாதாரண நிகழ்ச்சி தான் . ஒரு நபரை குறித்து கவனித்து அவர் நல்லவரா ? கெட்டவரா ? என சொல்வதை விட நிறைய நல்ல விஷயங்கள் இருக்கு . இது திட்டமிட்டு நடக்கும் ஒரு நிகழ்ச்சி தான் . உங்களுடைய பொழுது போக்குக்காக இங்கு வர எங்களுக்கு பணம் கொடுக்க தான் செய்தார்கள் . இது மக்கள் பிரபலங்களையும் , பிரபலங்கள் மக்களையும் நெருங்கி பார்க்க புரிந்து கொள்ள வடிவமைக்க பட்ட ஒரு நிகழ்ச்சி தானே தவிர இதுவே எங்கள் தனிப்பட்ட வாழ்க்கை அல்ல என கூறி இருக்கிறார் காயத்திரி . அவர் திடீர் என இவ்வளவு பெரிய பிரசங்கம் கொடுத்திருப்பது , யாஷிகா மற்றும் ஐஸ்வர்யா இப்படி எல்லாம் நடந்து கொள்ள பிக் பாஸ் தான் காரணமோ ? என மக்களை யோசிக்க வைத்திருக்கிறது . அதைவிட அவர் தன்னை தானே கூட இந்த தருணத்தில் நியாயப்படுத்தி கொள்கிறாரோ என்றும் ஒரு எண்ணம் இதனால் வருகிறது .


தமிழ் திரையுலகின் சூப்பர் ஸ்டார் ரஜினிகாந்தின் 67 - வது பிறந்தநாள் இன்று . ரஜினியின் பிறந்தநாளை அவரது ரசிகர்கள் உற்சாகமாக கொண்டாடிவருகின்றனர் . தமிழ்நாடு மட்டுமின்றி உலகம் முழுதும் உள்ள ரஜினி ரசிகர்கள் , அவரது பிறந்தநாளை கொண்டாடி வருகின்றனர் . ரஜினியின் பிறந்தநாளான இன்று , அவரது சிறு வயது வாழ்க்கையில் நடந்த சில சுவாரஸ்யமான சம்பவங்களை பார்ப்போம் . சிறு வயதிலிருந்தே பயமறியாதவராக வளர்ந்த ரஜினி , முரட்டுத்தனத்துக்கு சொந்தக்காரர் . அதேநேரத்தில் அன்புக்கும் அடிமையானவர் . அவரது பட தலைப்புகளான முரட்டுக்காளை , அன்புக்கு நான் அடிமை ஆகிய பட தலைப்புகள் அவரின் நிஜ வாழ்க்கையோடு பொருந்தக்கூடியவை . சிறு வயதிலிருந்தே தன்னைவிட அதிக வயதுடைய நண்பர்களைத்தான் ரஜினி அதிகம் பெற்றிருந்திருக்கிறார் . அதை அவரே சொல்லியும் கூட இருக்கிறார் . மூத்த நண்பர்களைப் பெற்றதாலேயே பிஞ்சிலே பழுத்தது என்பார்களே . . அப்படியாக வளர்ந்தவன் தான் நான் என்றுகூட ரஜினி சொல்லியிருக்கிறார் . ரஜினியின் தந்தையோ நன்கு படித்து ரஜினி ஒரு போலீஸ் அதிகாரியாக வேண்டும் என நினைத்துள்ளார் . ஆனால் , படிப்பில் அதிக நாட்டமில்லாத ரஜினி , நண்பர்களுடன் ஊர் சுற்றிக்கொண்டு தியேட்டரில் படம்பார்த்துக்கொண்டு சுற்றியிருக்கிறார் . ஒருமுறை , ஒரு பெண்ணை விரட்டிச் சென்றபோது , அந்த பெண் போலீசாரிடம் புகார் செய்ய போலீசாரிடம் மாட்டிக்கொண்டார் ரஜினி . ரஜினியையும் அவரது நண்பர்களையும் போலீஸ் பிடித்து சென்றுவிட்டார்கள் . ரஜினியின் தந்தை தலைமை போலீஸ்காரர் என்பதையும் , சிறந்த சேவை செய்ததற்காக அரசாங்க விருது பெற்றவர் என்பதையும் அறிந்து கொண்ட போலீசார் , ரஜினியை விடுவித்து , வீட்டில் கொண்டுபோய் விட்டனர் . ரஜினி போலீஸ் அதிகாரியாக வேண்டும் என தந்தை விரும்பினார் . ஆனால் , ரஜினியோ நண்பர்களுடன் பெண்ணை விரட்டி சென்று போலீசில் சிக்கினார் . ஆனால் , இந்த சம்பவத்தை அறிந்த ரஜினியின் அண்ணன் சத்யநாராயணாவுக்கு அடக்க முடியாத அளவுக்கு கோபம் வந்து ரஜினியை செம அடி அடித்துள்ளார் . 9 வயதில் தாயை இழந்த ரஜினிக்கு அப்பாவாகவும் அம்மாவாகவும் விளங்கியது ரஜினியின் அண்ணன் சத்யநாராயணாவும் அவரது மனைவியும்தான் . எனவே சத்யநாராயணா என்னதான் அடித்தாலும் , அடுத்த சில நிமிடங்களில் சமாதானமாகி அண்ணன் பக்கத்தில் அமர்ந்துவிடுவாராம் ரஜினிகாந்த் .


தமிழ் சினிமாவில் மூத்த நடிகர்களில் ஒருவரான நடிகர் விஜய குமார் தன்னுடைய மகள் மீது மதுரவாயால் காவல் நிலையத்தில் புகார் கொடுத்துள்ளது கோலிவுட் வட்டாரத்தில் பரபரப்பை ஏற்படுத்தியுள்ளது . நடிகர் விஜயகுமாரின் மூத்த மகள் நடிகை வனிதா . பிரபல டி . வி . நடிகர் ஆகாஷ் என்பவரை காதலித்து திருமணம் செய்தார் . இவர்களுக்கு ஏற்கனவே இரண்டு குழந்தைகள் உள்ள நிலையில் , கருத்து வேறுபாடு காரணமாக ஆகாஷைடம் விவாகரத்து கேட்டு பிரிந்தார் . பின்னர் ஆந்திராவை சேர்ந்த தொழில் அதிபர் ஆனந்தராஜ் என்பவரை மணந்தார் . இவர்களுக்கு தற்போது 8 வயதில் மகள் உள்ளார் . ஆனால் , இந்த திருமண வாழ்க்கையும் நீடிக்காமல் அவரிடமிருந்து 2012 - ம் ஆண்டு வனிதா விவாகரத்து பெற்றார் . இதையடுத்து வனிதாவிற்கும் , நடிகை அல்போன்சாவின் சகோதரரும் , நடன இயக்குனர் ராபர்ட்டை காதலித்து வந்ததாக கூறப்பட்டது . ஆனால் இதுகுறித்து ராபட் இருவரும் நட்பு ரீதியாக மட்டுமே பழகியதாக கூறினார் . இந்நிலையில் வனிதா , அவருடைய தந்தைக்கு சொந்தமாக மதுரவாயலில் உள்ள வீட்டை படப்பிடிப்புக்காக வாடகைக்கு எடுத்துள்ளார் . பின் வாடகையும் தராமல் அந்த வீட்டிலேயே வாசித்துள்ளார் . இதனால் கடுப்பான நடிகர் விஜயகுமார் பெற்ற மகள் மீதே மதுரவாயல் காவல் நிலையத்தில் புகார் கொடுத்தார் . இது குறித்து போலீசார் நேரடியாக வனிதா வசித்து வரும் வீட்டிற்கே சென்று விசாரித்தனர் . மேலும் இந்த தகவல் வெளியானதும் பத்திரிக்கையாளர்கள் அங்கு குவிய தொடங்கினர் . இதனால் ஆத்திரமடைந்த நடிகை வனிதா , வீட்டில் இருந்து வெளியே வந்து . . . நைட்டியை மடித்து கட்டி கொண்டு பத்திரிகையாளர்களிடம் இங்கிருந்து போ என சண்டைக்கு சென்றார் . இந்த வீடியோ காட்சி வெளியாகி தற்போது பரபரப்பை ஏற்படுத்தி வருகிறது .


இங்கிலாந்தில் அடுத்த ஆண்டு உலக கோப்பை நடக்க இருக்கும் நிலையில் , அதற்கான ஏற்பாடுகளை தற்போதே தொடங்கியுள்ள பிசிசிஐ , வீரர்களின் தேவைகள் குறித்து கேட்டறிந்துள்ளது . அடுத்த ஆண்டு இங்கிலாந்தில் ஒருநாள் கிரிக்கெட் உலக கோப்பை நடக்க உள்ளது . அதற்கான ஏற்பாடுகளில் பிசிசிஐ தற்போதே ஈடுபட தொடங்கிவிட்டது . அதற்காக வீரர்களுக்கான ஹோட்டல் , உணவு தேவைகள் ஆகியவை குறித்து அணி நிர்வாகத்திடம் கருத்து கேட்கப்பட்டுள்ளது . அப்போது வீரர்கள் , தாங்கள் உடற்பயிற்சி செய்வதற்கு வசதியாக ஜிம் அமைந்துள்ள ஹோட்டலை புக் செய்யுமாறு பிசிசிஐயிடம் கோரிக்கை விடுத்துள்ளனர் . மேலும் அண்மையில் இந்திய அணி இங்கிலாந்திற்கு சுற்றுப்பயணம் செய்தபோது இந்திய வீரர்களுக்கு தேவையான பழங்கள் கொடுக்கப்படவில்லை . எனவே வாழைப்பழம் வேண்டும் என்ற தங்களது தேவையை இந்திய அணி தெரிவித்துள்ளது . வாழைப்பழம் உடலுக்கு தேவையான உடனடி ஆற்றலை வழங்க வல்லது . எனவேதான் விளையாட்டு வீரர்கள் உடனடி ஆற்றல் தேவைக்கு வாழைப்பழத்தை உண்ணுவர் . இங்கிலாந்து சுற்றுப்பயணத்தில் தேவையான பழங்கள் கிடைக்கவில்லை என்பதால் வீரர்கள் இந்த கோரிக்கையை முன்வைத்துள்ளனர் . வாழைப்பழத்தை அணி மேலாளரிடம் சொல்லி பிசிசிஐயின் செலவில் பெற்றுக்கொள்ளலாம் என பிசிசிஐ தெரிவித்ததாக தகவல்கள் வெளியாகியுள்ளன .


மதுரை மத்திய சிறை சூப்பிரண்டு ஊர்மிளாவை தேனி மாவட்டம் பெரியகுளத்தை அடுத்துள்ள ஜெயமங்கலத்தைச் சேர்ந்த ரௌடி புல்லட் நாகராஜ் என்ற ரௌடி வாட்ஸ்–அப்‘பில் பகிரங்கமாக மிரட்டி பேசியிருக்கும் ஆடியோ வெளியாகி பரபரப்பை ஏற்படுத்தியது . இவர் மீது கொலை , கொள்ளை , வழிப்பறி என 30–க்கும் மேற்பட்ட வழக்குகள் உள்ளன . புல்லட் நாகராஜின் அண்ணன் , ஒரு கொலை வழக்கில் கைதாகி மதுரை மத்திய சிறையில் கைதியாக இருந்தார் . அப்போது அவர் தூக்க மாத்திரைகளை அதிகமாக வாங்கி சாப்பிட்டு போதை ஏற்றி கொள்வாராம் . சில நாட்களுக்கு முன்பு அவரை பரிசோதனை செய்ய வந்த பெண் டாக்டரிடம் தனக்கு மருந்து அதிகமாக ஏற்றி ஊசி போடுமாறு கூறியுள்ளார் . பெண் டாக்டர் அதற்கு மறுப்பு தெரிவித்ததால் , அவரை அவதூறாக திட்டியுள்ளார் . இதுகுறித்து அந்த டாக்டர் , சிறைத்துறை சூப்பிரண்டு ஊர்மிளாவிடம் புகார் செய்தார் . அதையடுத்து சூப்பிரண்டு , அவர் மீது நடவடிக்கை எடுத்துள்ளார் . இந்த நிலையில் புல்லட் நாகராஜின் அண்ணன் விடுதலை செய்யப்பட்டார் . சிறையில் இருந்து வெளியே வந்த அவர் ஜெயிலில் நடந்தது குறித்து தம்பி புல்லட் நாகராஜிடம் கூறியுள்ளார் . அதைதொடர்ந்து புல்லட் நாகராஜ் சிறைத்துறை சூப்பிரண்டுக்கு ‘வாட்ஸ்–அப்‘பில் ஆடியோ மூலம் மிரட்டல் விடுத்தார் . நான் புல்லட் நாகராஜ் பேசுறேன் . தமிழ்நாட்டில் நான் பார்க்காத ஜெயில் கிடையாது . என் கண் முன்னாடி எத்தனையோ பேரை ஜெயிலில் அடிச்சு கொன்றிருக்காங்க . மதுரை ஜெயிலை பொறுத்தவரை உங்களுக்கு நிர்வாகத் திறமை கிடையாது . சிறையில் கைதி மீது கை வைச்ச ஒரே காரணத்திற்காக ஜெயிலர் ஒருவரை எரிச்சு கொன்றது ஞாபகம் இருக்கும் . ஏன் திருந்த மாட்டேங்கிறீங்க . என மிக பதிரங்கமாக மிரட்டியுள்ளார் . இந்த நிலையில் சிறைத்துறை சூப்பிரண்டு ஊர்மிளா நேற்று மதுரை மாநகர போலீஸ் கமிஷனரிடம் புகார் அளித்துள்ளார் . . இந்நிலையில் சிறைத்துறை சூப்பிரண்டு ஊர்மிளா செய்தியாளர்களிடம் பேசும்போது ரவுடியின் மிரட்டலுக்கு பயப்பட மாட்டேன் . நான் உயிருக்கு பயந்தவள் இல்லை என்றும் விரைவில் இதே மதுரை ஜெயிலில் நீ கம்பி எண்ணுவாய் என்றும் வாட்ஸ் அப்பில் மிரட்டிய ரௌடிக்கு மதுரை மத்திய சிறை சூப்பிரண்டு ஊர்மிளா பதிலடி கொடுத்துள்ளார் .


வேலை வாங்கி தருவதாக கூறி மோசடி செய்த வழக்கில் வயிற்று வலி காரணமாக மருத்துவமனையில் சிகிச்சை பெற்று வருவதாக மத்திய குற்றப்பிரிவு போலீசாரிடம் முன்னாள் அமைச்சர் செந்தில்பாலாஜி தரப்பு விளக்கம் அளித்துள்ளது . 2011 - 2015 ஆம் ஆண்டு வரை போக்குவரத்து துறை அமைச்சராக இருந்தவர் செந்தில் பாலாஜி . இவர் ஜெயலலிதா மறைவிற்கு பிறகு டிடிவி ஆதரவாளராக செயல்பட்டு வருகிறார் . இதனால் அவரிடம் இருந்த எம் . எல் . ஏ பதவியும் எடப்பாடி பழனிச்சாமியால் பிடுங்கப்பட்டது . இதையடுத்து தொடர்ந்து அரசை விமர்சனம் செய்து வருகிறார் . இதனிடையே இவர் அமைச்சராக இருந்தபோது , 16 பேரிடம் தமிழ்நாடு போக்குவரத்துத்துறையில் வேலை வாங்கித்தருவதாகக் கூறி , 95 லட்சம் ரூபாயை வாங்கிக்கொண்டு , வேலை வாங்கித் தராமல் மோசடிசெய்துள்ளதாக , சென்னை அம்பத்தூரைச் சேர்ந்த கணேஷ்குமார் என்பவர் புகார் அளித்திருந்தார் . இந்தப் புகாரின் பேரில் மத்திய குற்றப்பிரிவு போலீஸார் , செந்தில் பாலாஜி உள்ளிட்ட மூன்று பேர் மீது நம்பிக்கை மோசடி , ஏமாற்றுதல் , கொலை மிரட்டல் உள்ளிட்ட பிரிவின் கீழ் வழக்குப்பதிவு செய்தனர் . இதைதொடர்ந்து இந்த வழக்கில் கைது செய்யப்படாமல் இருக்க சென்னை உயர்நீதிமன்றத்தில் முன் ஜாமின் பெற்றார் . இதையடுத்து , இதேபோன்றதொரு புகாரை அருள்மொழி என்பவர் செந்தில் பாலாஜி உட்பட நான்கு பேர்மீது தெரிவித்திருந்தார் . இந்நிலையில் இந்த மோசடி வழக்கு குறித்து விசாரிக்க செந்தில் பாலாஜிக்கு கடந்த பிப் . 5 ஆம் தேதி சம்மன் அனுப்பப்பட்டது . அதில் பிப் . 8 ஆம் தேதி ஆஜராகுமாறு தெரிவித்திருந்தது மத்திய குற்றப்பிரிவு போலீஸ் . ஆனால் அன்றைய தேதியில் செந்தில்பாலாஜி ஆஜராகவில்லை . இதையடுத்து இரண்டாவது முறையாக ஆஜராகுமாறு கால அவகாசத்தை நீட்டித்தது . ஆனால் அன்றும் அவர் ஆஜராகவில்லை . 2 வார காலம் அவகாசம் கோரப்பட்டது . இந்நிலையில் , இன்று ஆஜராகுமாறு மத்திய குற்றப்பிரிவு போலிஸ் தெரிவித்திருந்தது . ஆனால் இன்றும் செந்தில் பாலாஜி ஆஜராகவில்லை . வயிற்று வலி காரணமாக மருத்துவமனையில் சிகிச்சை பெற்று வருவதாக மத்திய குற்றப்பிரிவு போலீசாரிடம் முன்னாள் அமைச்சர் செந்தில்பாலாஜி தரப்பு விளக்கம் அளித்துள்ளது .


பாகிஸ்தானுக்கு எதிரான முதல் ஒருநாள் போட்டியில் நியூசிலாந்து அணி 47 ரன்கள் வித்தியாசத்தில் வீழ்த்தி வெற்றி பெற்றது . பாகிஸ்தான் மற்றும் நியூசிலாந்துக்கு இடையேயான டி20 தொடரை 3 - 0 என வென்று பாகிஸ்தானை ஒயிட்வாஷ் செய்து நியூசிலாந்து அணி வென்றது . இதையடுத்து ஒருநாள் தொடர் நடந்துவருகிறது . முதல் ஒருநாள் போட்டியில் டாஸ் வென்ற நியூசிலாந்து அணி பேட்டிங் தேர்வு செய்தது . ஜார்ஜ் ஒர்க்கர் 1 ரன்னில் வெளியேறினார் . கோலின் முன்ரோ 29 ரன்களிலும் கேப்டன் வில்லியம்சன் 27 ரன்களிலும் ஆட்டமிழந்தனர் . பொறுப்புடன் ஆடிய ரோஸ் டெய்லர் 80 ரன்கள் குவித்து சதமடிக்கும் வாய்ப்பை இழந்து ஆட்டமிழந்தார் . டாம் லாதம் 68 ரன்களை குவித்தார் . இதையடுத்து நியூசிலாந்து அணி 50 ஓவர் முடிவில் 266 ரன்களை எடுத்தது . 267 ரன்கள் என்ற இலக்குடன் களமிறங்கிய பாகிஸ்தான் அணிக்கு மூன்றாவது ஓவரிலேயே அதிர்ச்சியளித்தார் டிரெண்ட் போல்ட் . ஃபகார் ஜமான் , பாபர் அசாம் மற்றும் முகமது ஹஃபீஸ் ஆகிய மூவரையும் அடுத்தடுத்து வீழ்த்தி மிரட்டினார் போல்ட் . இந்த ஹாட்ரிக் விக்கெட் தான் நியூசிலாந்து அணியின் வெற்றிக்கு காரணம் . பாகிஸ்தான் அணியின் முக்கியமான மூன்று விக்கெட்டுகளை வீழ்த்தி நியூசிலாந்து அணி ஆதிக்கம் செலுத்த உதவினார் போல்ட் . சர்ஃப்ராஸ் அகமதுவும் இமாத் வாசிமும் அரைசதம் அடித்தனர் . எனினும் அந்த அணி 47.2 ஓவருக்கே 219 ரன்களுக்கு ஆல் அவுட்டானது . இதையடுத்து நியூசிலாந்து அணி 47 ரன்கள் வித்தியாசத்தில் வெற்றி பெற்றது .


சின்னத்திரையில் , பல சீரியல்களில் நடித்து பிரபலமானவர் நடிகை நிலானி . இவர் தற்போது குன்னூரில் கைது செய்யப்பட்டுள்ள சம்பவம் பரபரப்பை ஏற்படுத்தியுள்ளது . ஸ்டெர்லைட் பிரச்சனைஃ தூத்துகுடியில் , ஸ்டெர்லைட் ஆலையை இழுத்து மூட வேண்டும் என்று , தூத்துக்குடியை சேர்ந்த மக்கள் மற்றும் சமூக ஆர்வலர்கள் பலர் , 100 நாட்கள் தொடர்ந்து போராட்டம் நடத்தினர் . இவர்களுடைய போராட்டத்திற்கு , தமிழக அரசு , மற்றும் மத்திய அரசிடம் இருந்து எந்த பதிலும் கிடைக்காததால் , அறவழி போராட்டம் வன்முறையாக வெடித்தது . இதில் ஒரு மாணவி உட்பட 13 பேர் சுட்டுக்கொள்ளப்பட்டனர் . இந்த சம்பவத்திற்கு பிரபலங்கள் மட்டும் இன்றி பலர் தங்களுடைய எதிர்ப்புகளை தெரிவித்தனர் . அதே போல் பல அரசியல் தலைவர்கள் மற்றும் நடிகர் விஜய் , ரஜினி உள்ளிட்ட பிரபலங்கள் , இந்த துப்பாக்கி சூட்டில் பலத்த காயமடைந்தவர்களையும் , இறந்தவர்கள் குடும்பத்தையும் சந்தித்து ஆறுதல் கூறினர் . நடிகை நிலானி பேச்சுஃ மேலும் இந்த துப்பாக்கி சூட்டிற்கு எதிராக , பிரபல சின்னத்திரை நடிகை , நிலானி போலீஸ் உடை அணிந்தபடி ஒரு வீடியோவை வெளியிட்டார் . இந்த வீடியோவில் அவர் . . . " நம் நாட்டில் நடக்கும் சம்பவங்கள் வேதனை அளிக்கிறது என்றும் , அமைதியான வழியில் போராடுகிறோம் . நான் தற்போது சூட்டிங்கில் இருக்கிறேன் , இல்லை என்றால் தூத்துக்குடி சென்று போராட்டத்தில் பங்கேற்றிருப்பேன் . இந்த காவலர் உடையை அணிந்திருப்பது தனக்கு உடல் கூசுகிறது என்று தெரிவித்தார் . மேலும் இந்த போராட்டம் முடிய போவதில்லை , இனி தான் ஆரம்பம் என்றும் , தமிழர்களை தீவிரவாதிகள் போல் சுட்டுக்கொள்ள பார்க்கிறார்கள் என்று இவர் பேசியிருந்தது சர்ச்சையை ஏற்படுத்தியது . இவர் போலீஸ் உடையில் இதுபோன்ற , அவதூறு கருத்து பரப்பியதாக ஒருவர் , வடபழனி காவல் நிலையத்தில் புகார் கொடுத்தார் . அதன் அடிப்படையில் இவர் மீது நான்கு பிரிவுகளின் கீழ் வழக்கு பதிவு செய்திருந்தனர் . இந்த வழக்கு குறித்து விசாரணை மேற்கொண்டு வந்த போலீசார் இன்று , குன்னூரில் வைத்து சின்னத்திரை நடிகை நிலானியை கைது செய்தனர் . இந்த சம்பவம் திரையுலகில் பரபரப்பை ஏற்படுத்தியுள்ளது .


தேசிய அளவிலான கூடைப்பந்துப் போட்டியின் நான்காவது நாள் ஆட்டத்தில் ஆடவர் பிரிவில் வருமான வரித்துறை , ரயில்வே , ஐ . ஓ . பி . , விமானப் படை அணிகளும் மகளிர் பிரிவில் வடக்கு எல்லைப்புற ( ஃபிராண்டியர் ) ரயில்வே அணியும் , கேரள மாநில மின்சார வாரிய அணியும் வெற்றிப் பெற்று அடுத்த சுற்றுக்கு முன்னேறின . மைதானத்தில் 52 - ஆவது ஆடவர் நாச்சிமுத்து கௌண்டர் நினைவுக் கோப்பை , 16 - ஆவது மகளிர் சி . ஆர் . ஐ . பம்ப்ஸ் கோப்பைக்கான தேசிய அளவிலான கூடைப்பந்துப் போட்டிகள் 26 - ஆம் தேதி தொடங்கி நடைபெற்று வருகின்றன . இதில் , நான்காவது நாளான நேற்று நடைபெற்ற ஆடவர் பிரிவு முதல் ஆட்டத்தில் , இந்தியன் ஓவர்சீஸ் வங்கி அணியும் , இந்திய ரயில்வே அணியும் எதிர்கொண்டன . இதில்ம் , 71 - 52 என்ற புள்ளிகள் கணக்கில் இந்திய ரயில்வே அணியை வீழ்த்தி வெற்றிப் பெற்றது இந்தியன் ஓவர்சீஸ் வங்கி அணி . அதேபோன்று , இரண்டாவது ஆட்டத்தில் , வருமான வரித் துறை அணியும் , விமானப் படை அணியும் மோதியதில் 79 - 69 என்ற புள்ளிகள் கணக்கில் வருமான வரித்துறை அணி வென்றது . ஆடவர் பிரிவு சுழற்சி ஆட்டங்கள் முடிவடைந்த நிலையில் , வருமான வரித் துறை , ஐ . ஓ . பி . , இந்திய ரயில்வே , விமானப் படை ஆகிய நான்கு அணிகள் அரை இறுதிக்குத் தகுதி பெற்றுள்ளன . அதேபோன்று , மகளிர் பிரிவு ஆட்டத்தில் வடக்கு எல்லைப்புற ( ஃபிராண்டியர் ) ரயில்வே அணி 75 - 70 என்ற புள்ளிகள் கணக்கில் கோவை மாவட்ட கூடைப்பந்துக் கழக அணியை தோற்கடித்தது . மற்றோர் ஆட்டத்தில் கேரள மாநில மின்சார வாரிய அணியும் , சத்தீஸ்கர் மாநில அணியுன்ம் மோதியதில் 43 - 39 என்ற புள்ளிகள் கணக்கில் கேரள மாநில மின்சார வாரிய அணி வென்றது .


பொதுவாக இதுபோன்ற நிகழ்ச்சிகளில் ஓரளவுக்கு சமநிலை இருக்கும் . இருதரப்புமே தங்கள் நியாயங்களை எடுத்து வைப்பார்கள் . ஆனால் , இந்த நிகழ்ச்சியில் முழுக்க ஒருபக்கமாகவே போய்விட்டது போன்ற தோற்றம் ஏற்பட்டது . லிவிங் டுகதெர் உறவுமுறையில் இருப்பவர்கள் பற்றிய பார்வையை முதல் கேள்வியிலேயே கள்ள உறவு , முறையற்ற காதல் என்றெல்லாம் சொல்லி எதிர் வரிசையினர் எள்ளி நகையாடி விட்டனர் . லிவிங் டுகதெருக்காக பேசியவர்களிடமும் இது எங்கள் சுதந்திரம் என்பதைத் தாண்டி வேறு கருத்துகளே இல்லை . நிகழ்ச்சியை நடத்திய கோபிநாத்தும் லிவிங் டுகதருக்காக பேசிய ஒருவரிடம் உங்கள் காதலி பெயரைச் சொல்லமுடியுமா என்று கேள்வி எழுப்பினார் . தன் மகன் லிவிங் டுகதர் உறவில் இருக்கிறான் என்பதைச் சொன்ன ஒரு தாயிடம் உங்கள் மகள் அப்படி இருந்தால் ஏற்றுக் கொள்வீர்களா . . ? என்றெல்லாம் கேள்வி எழுப்பினார் . இது முழுக்க ஒருபக்க சாய்வாகவே பட்டது . ( அந்தப் பெண்மணி தன் மகனைப் பற்றிச் சொன்னதுமே உங்கள் ‘மருமகளின்’ பெற்றோர் மனநிலையை என்றைக்காவது அறிந்து கொள்ள முயற்சித்தீர்களா என்று கேட்டிருந்தால்கூட அவர் பெண்களுக்கு லிவிங் டுகதெர் எத்தகைய சிக்கலை உண்டாக்கும் என்று யோசித்ததாக புரிந்து கொள்ளலாம் . ) மனதுக்குப் பிடித்த பையனும் பெண்ணும் சேர்ந்து வாழ்க்கையைத் தொடங்கும் உடன்போக்கு நம் சங்க காலத்திலேயே இருந்திருக்கிறது . அப்போது ஆண் பெண் என்பதைத் தவிர வேறெந்த வேறுபாடும் இருக்கவில்லை . அதன்பிறகு சாதி வந்தபோது சுய சாதி திருமணம்தான் செய்ய வேண்டும் என்ற கட்டாயம் வந்தது . அதை எதிர்ப்பவர்கள் சமூக விரோதிகளாக பார்க்கப்பட்டார்கள் . அடுத்ததாக வசதி வாய்ப்புகள் கணக்கில் வந்தன . சுய சாதியாக இருந்தாலும் அந்தஸ்து பொருந்தி வரவில்லை என்றால் அந்தத் திருமணம் செல்லுபடி ஆகாது என்ற நிலை ஏற்பட்டது . ( இந்த நிகழ்ச்சியில் விருந்தினராகக் கலந்து கொண்ட இயக்குனர் கரு . பழனியப்பன்கூட லிவிங் டுகதெரிலேயே லட்சக்கணக்கில் சம்பாதிப்பவர்கள் ஆயிரக்கணக்கில் சம்பாதிப்பவர்களோடு சேர்ந்து வாழமாட்டார்கள் . அங்கே சம அந்தஸ்து இருந்தால்தான் சாத்தியம் என்ற கருத்தை முன் வைத்தார் . பெருமளவில் ஓரிடத்தில் பணியாற்றி பழகியவர்கள்தான் இந்த உறவு முறைக்குள் இருக்கிறார்கள் . அதனால் அந்தஸ்து சமமாக இருக்கவே வாய்ப்பு அதிகம் . அப்படி இல்லாத லிவிங் டுகதெர் இணை யாரேனும் இருந்தால் புதிய செய்தியாக தெரிந்து கொள்ளலாம் ) இந்த இரண்டு சமூக நிலைகளுக்கு எதிராக போராடியதுதான் காதல் . வேற்று சாதியினராக இருந்தாலும் அந்தஸ்து நிலையில் ஏற்ற தாழ்வு இருந்தாலும் எங்களுக்குள் மனம் பொருந்திப் போகிறது . நாங்கள் மணந்து கொள்கிறோம் என்று சொல்லும் இணை காதல் திருமணங்கள் செய்யத் தொடங்கின . இன்னமும் ஆணவக் கொலைகளும் அந்தஸ்து கொலைகளும் நடந்தாலும் காதல் என்பது வெளிப்படையான அடையாளம் என்ற நிலைக்கு வந்துவிட்டது . ஏன் காதல் ஏற்பட்டது . விரும்பியவனை / ளை மணக்க முடியாத சமூகச் சூழல் குறுக்கிடும்போது காதல் உள்ளே வருகிறது . பழைய உடன்போக்கு காலம் போல இருந்திருந்தால் இது இயல்பான ஒன்றாக இருந்திருக்கும் . சரி , மீண்டும் நீயா நானாவுக்கு வருகிறேன் . திருமண முறையே சிறந்தது என்று பேசிய யாருக்குமே ஏன் இந்த எதிர்வரிசைக்காரர்கள் திருமண முறை மீது ஒவ்வாமை கொள்கிறார்கள் என்ற அக்கறையே எழவில்லை . ஒருவர் என் உறவில் யாரேனும் எதிர் வரிசையில் இருந்தால் அடித்துவிட்டுதான் பேசுவேன் என்கிறார் . மற்றவர்கள் சொல்லவில்லை என்றாலும் அவர்கள் கருத்து அதுதான் . தன் குடும்பத்தில் அக்கா , அண்ணன் , மாமா , சித்தி… குடும்பத்துக்கு வெளியே உறவுகள் , அக்கம்பக்கத்து வீட்டினர் , உடன் பணியாற்றுவோர் , தோழர்கள் , தோழிகள் என்று பலரும் திருமணம் என்ற கட்டுக்குள் சிக்கி தங்கள் வாழ்க்கையைத் தொலைத்த கதைகளைக் கண்கூடாக அவர்கள் பார்த்திருப்பார்கள் . அச்சச்சோ… திருமணம் இத்தனை பெரிய கால் விலங்கா… நாமும் அதை ஏன் மாட்டிக் கொள்ள வேண்டும் என்ற எண்ணம் வந்திருக்கலாம் . லிவிங் டுகதெருக்கு எதிர்வரிசையில் இருந்த யாருமே , ‘எனக்கு இத்தனை வயதில் திருமணம் நடந்தது… என் வாழ்க்கையை நீங்கள் சொல்வதைவிட அதிக மகிழ்ச்சியுடன் கழிக்கிறேன்… எனக்கு இந்த வீட்டுக்குள் நீங்கள் சொல்வது போன்ற அத்தனை உரிமைகளும் சுதந்திரமும் தடையின்றி கிடைக்கிறது… என்னால் நானாக இந்த திருமண முறைக்குள் வாழமுடிகிறது . திருமண வாழ்க்கை என்பது அத்தனை அற்புதமான விஷயம்’ என்று சொல்லவே இல்லை . கோபிநாத்தும் அதைக் கேள்வியாகக் கேட்கவில்லை . ( கரு . பழனியப்பன் மட்டும் என் வீட்டில் நான் தோசை சுடுவேன் என்றார் ) மிக அருமையான தலைப்பு… ஆனால் , அணுகிய விதத்தில் கோளாறு என்றே எனக்குத் தோன்றுகிறது . நம் திருமண முறைகளில் உள்ள சிக்கல்களை எடுத்துச் சொல்லி , இதை நீங்கள் சரி செய்யாவிட்டால் இதுபோன்ற லிவிங் டுகதெர் வாழ்க்கை முறையை நீங்கள் கேள்வி கேட்க முடியாது என்ற எச்சரிக்கையைச் சொல்லியிருக்க வேண்டும் என்பதே என் கருத்து ! ஆபரேஷன் சக்சஸ்… ஆனால் , பேஷண்ட் காலி ! முகநூலில் முருகேஷ் பாபு


நடிகை மீனா . . . ரஜினி , கமல் , சரத்குமார் , என பல முன்னணி நடிகர்களுடன் 90 களின் கதாநாயகியாக நடித்தவர் . தற்போது ஒரு சில திரைப்படங்கில் அம்மா , அண்ணி போன்ற முக்கிய கதாப்பாத்திரத்தை தேர்வு செய்து நடித்து வருகிறார் . மகள் நைனிகாஃ புலிக்கு பிறந்தது பூனையாகுமா என்கிற பழமொழிக்கு ஏற்ப்ப , மீனாவை மிஞ்சும் அளவிற்கு நடித்து வருகிறார் நடிகை மீனாவின் மகள் நைனிகா . இவர் இயக்குனர் அட்லீ இயக்கத்தில் விஜயுடன் நடித்து வெளிவந்த தெறி திரைப்படம் ரசிகர்கள் மத்தியில் நல்ல வரவேற்பை பெற்றது என்பது அனைவரும் அறிந்ததுதான் . மீனாவின் கனவுஃ இந்நிலையில் தற்போது நைனிகா , பிரபல இயக்குனர் சித்திக் இயக்கத்தில் ' பாஸ்கர் தி ராஸ்கல் ' திரைப்படத்தில் நடித்துள்ளார் . இந்த படத்தில் நைனிகா நடித்துள்ளது பற்றி மீனா கூறுகையில் , நடிகர் விஜய் சூர்யா நடித்து மிக பெரிய வெற்றிப்பெற்ற திரைப்படமான பிரண்ட்ஸ் படத்தை சித்திக் இயக்கியபோது முதலில் மீனாவை தான் தேவயாணி கதாப்பாத்திரத்தில் நடிக்க வைக்க அழைப்பு விடுத்தாராம் . ஆனால் அந்த சமயத்தில் மீனா ஒரு சில படங்களில் பிஸியாக இருந்ததால் இந்த படத்தில் நடிக்க முடியாமல் போய் விட்டது . பின் இந்த படத்தில் நடிக்க முடிய வில்லை என்று வருதப்பட்டுள்ளேன் . இந்த படத்தை தொடர்ந்து சித்திக் இயக்கத்தில் நடிக்க எனக்கு வாய்புகள் வரவில்லை . ஆனால் என்னுடைய மகளுக்கு அந்த வாய்ப்பு கிடைத்துள்ளது மகிழ்ச்சியாக உள்ளது . இதனால் என்னுடைய ஆசையை மகள் நிறைவேற்றிவிட்டால் அவள் நடித்து நானே நடித்து போல் உணர்ந்தேன் என்றார் மீனா .


தான் ஐயப்பன் கோவிலுக்கு சென்றதில்லை என்பதால் , என்னால் பக்தர்களின் உணர்வுகள் குறித்து கருத்து கூற முடியாது என கமல்ஹாசன் தெரிவித்து உள்ளார் . அனைத்து வயது பெண்களையும் சபரிமலைக்கு அனுமதிக்க வேண்டும் என உச்சநீதிமன்றம் தீர்ப்பு வழங்கியது . இதனை அடுத்து இந்து அல்லாத மற்ற மத பெண்களில் சிலர் மட்டும் சபரிமலைக்கு செல்ல வேண்டும் என்று அதிக முயற்சி எடுத்து வந்தனர் . இருந்தாலும் , இதற்கு எதிராக கேராள முழுவதும் பெருவாரியான பகுதிகளில் பெருத்த எதிர்ப்பு கிளம்பி உள்ளது . இதற்கிடையில் ரெஹானா பாத்திமா என்ற பெண் , இருமுடி எடுத்துக்கொண்டு சபரிமலைக்கு சென்றார் . அவருக்கு பலத்த எதிர்ப்பு கிளம்பியது . பின்னர் அவர் அங்கிருந்து திருப்பி அனுப்பி விடப்பட்டர் . இந்த தருணத்தில் , சபரிமலை குறித்து கருத்து தெரிவித்தார் . அதில் , தான் ஐயப்பன் கோவிலுக்கு செல்லாததால் பக்தர்களின் உணர்வுகள் குறித்து கருத்து கூற முடியாது . ஆனால் உச்சநீதிமன்ற தீர்ப்பை மக்கள் ஏற்றுக்கொள்ளவில்லை என்று அவர் தெரிவித்து உள்ளார் . மேலும் காங்கிரஸ் உடனான கூட்டணி குறித்து கேள்வி எழுந்தபோது , தற்போது அதற்கான ஐடியா இல்லை என்றும் , கட்சி நிர்வாகிகளுடன் ஆலோசனை செய்த பிறகு முடிவை அறிவிக்கலாம் என கமல் தெரிவித்து உள்ளார் . இதற்கிடையில் , கடந்த சில தினங்களுக்கு முன்னா் கமல்ஹாசனின் நடிப்பு எனக்கு பிடிக்கும் , ஆனால் அவருக்கு அரசியல் தெரியாது என துரைமுருகன் தெரிவித்து இருந்தார் . இதற்கு பதலடி கொடுக்கும் வகையில் கமல் , " எனக்கு கூட துரைமுருகனின் நடிப்பு பிடிக்காது என சாதுர்த்தியமாக தெரிவித்து உள்ளார் .


புலி பதுங்குவது பாய்வதற்கு என்பது போல , இதுவரை அடக்கியே வாசித்து வந்த திமுக , கலைஞர் பிறந்தநாள் கொண்டாட்டத்திற்கு பிறகு விஸ்வரூபம் எடுக்க திட்டமிட்டுள்ளது . , பொங்கி எழு மனோகரா” என ஸ்டாலினே திமுக எம் . எல் . ஏ க்களுக்கு பச்சை கொடி காட்டி விட்டார் . கலைஞரின் வைர விழாவை சிறப்பாக கொண்டாடுவது , சட்டமன்றத்தை கூட்ட வலியுறுத்துவது என இரண்டு தீர்மானங்கள் மட்டுமே , அறிவாலயத்தில் நேற்று நடந்த எம் . எல் . ஏ க்கள் கூட்டத்தில் நிறைவேற்றப்பட்டன . தற்போது , சட்டசபையை கூட்டினால் , தேவை இல்லாத நெருக்கடியும் , கலைஞருக்கு புகழ் பாட வேண்டிய நிர்பந்தமும் உருவாகும் என்ற காரணமாகவே , சட்டப்பேரவை கூட்டப்படாமல் உள்ளது . தமிழ்நாட்டில் , தற்போது அசாதாரணமான சூழ்நிலை நிலவி வருகிறது . யார் எந்த பக்கம் போவார்கள் ? என்று தெரியாமல் இருப்பதால் , எடப்பாடி ஆட்சியை தக்க வைத்து கொள்வதற்கு கடுமையாக போராடி வருகிறார் . மறுபக்கம் , போக்குவரத்து தொழிலாளர்களின் போராட்டத்தால் , பொது மக்கள் எடப்பாடி அரசின் மீது கடுமையான கோபத்தில் இருக்கின்றனர் . எடப்பாடி பக்கம் எத்தனை எம் . எல் . ஏ க்கள் நிற்பார்கள் என்று தெரியாததால் , ஆட்சியே கவிழும் சூழல் உருவாகலாம் . அதன் காரணமாகவே , திமுக சட்டமன்றத்தை கூட்ட வேண்டும் என்று கடுமையாக வலியுறுத்தி வந்தாலும் , எடப்பாடி சட்டமன்றத்தை கூட்டுவதற்கு தடையாக இருந்து வருகிறார் என்று திமுக எம் . எல் . ஏ க்கள் கூட்டத்தில் விவாதிக்கப்பட்டுள்ளது . அதனால் , சட்டமன்றத்தை கூட்ட வலியுறுத்தி , கோட்டை மற்றும் ஆளுநர் மாளிகையை முற்றுகையிடுவோம் என்று , எம் . எல் . ஏ க்கள் பலர் கூறி உள்ளனர் . ஆனால் , எதுவாக இருந்தாலும் , கலைஞர் பிறந்த நாளை , பிரம்மாண்டமாக கொண்டாடிவிட்டு , அதன் பிறகு பார்த்து கொள்ளலாம் என்று மூத்த எம் . எல் . ஏ க்கள் அவர்களை சாந்தப்படுத்தி உள்ளனர் . பின்னர் பேசிய ஸ்டாலின் , கலைஞரின் உடல்நிலையை கருத்தில் கொண்டு முக்கிய நிர்வாகிகளை மட்டும் சந்திப்பதற்கு ஏற்பாடு செய்யப்பட்டு வருகிறது . மருத்துவர்கள் அனுமதி அளித்தால் , அவரது பிறந்த நாளில் , அனைவரையும் சந்திக்க ஏற்பாடு செய்வோம் என கூறியிருக்கிறார் . மேலும் , ஆட்சியை கலைக்க இதுவே சரியான தருணம் . எனவே , கலைஞர் பிறந்த நாள் முடிந்த பின்னர் , கோட்டை மற்றும் ஆளுநர் மாளிகையை முற்றுகையிட்டு , எடப்பாடி அரசுக்கு நெருக்கடி கொடுப்போம் என்றும் ஸ்டாலின் பச்சை கொடி காட்டியுள்ளார் . ஆகவே , ஜூன் 5 ம் தேதிக்கு பிறகு , விஸ்வரூபம் எடுக்கப்போகும் திமுகவை எடப்பாடி அரசு எப்படி சமாளிக்க போகிறது ? என்பதே இப்போதைய கேள்வியாக உள்ளது .


நான் அஞ்சா நெஞ்சன் அப்படி தான் கட்சியை எதிர்ப்பேன் என்று நீங்கள் சொன்னால் தீபா மாதிரி காமெடி பீஸ் ஆயிடுவிங்க என திமுக தொண்டர் ஒருவர் முகநூலில் பதிவிட்டுள்ளார் . அதில் , அழகிரி அவர்கள் பிரிந்து சென்றால் அதிமுகவின் தினகரன் ஆகலாம் என்று அவருக்கு எண்ணம் இருக்கலாம் . ஆனால் தினகரனின் உண்மையான நிலைமை என்னவென்று வரும் நாடாளுமன்ற தேர்தலில் தெளிவாக தெரிய வரும் . RK நகரில் என்ன நடந்து என்று எல்லோருக்கும் நன்கு தெரியும் . அதையே 40 தொகுதியிலும் செய்து விடலாம் என்று அவர் பகல் கனவு காண்பது போன்று நீங்களும் கனவு கண்டால் அது பொய்த்து தான் போகும் . தினகரனை விடுங்கள் தீபாவின் நிலைமை தான் உங்களுக்கு வரும் . மீடியாவிற்கு நீங்கள் ஒரு விவாத பொருளாக மாற நேரிடும் . மீம்ஸ் போடுவர்களுக்கு ஒரு நல்ல தீனியாக இருப்பீர்கள் . " மீடியாவின் டார்லிங் " ஆக நீங்கள் மாற நேரிடும் . அதே மீடியா சில நாட்கள சென்று உங்களை சீண்ட கூட மாட்டார்கள் . தலைவர் கலைஞர் அவர்கள் இறந்த உடன் மெரீனாவில் இடம் இல்லை என்ற உடன் தொண்டர்கள் மத்தியில் ஒரு கோபமும் , வேகமும் வந்ததது . அந்த வேகமும் , கோபமும் தான் தலைவர் நமக்காக விட்டு சென்ற பொக்கிஷம் . அவர்கள் தலைவர் இறந்தவுடன் மெரீனாவில் இடம் கொடுத்து இருந்தால் கூட இந்த எழுச்சி தொண்டர்கள் மத்தியில் வந்து இருக்காது . இது நமக்கு கிடைத்த வரபிராதம் . அதை தேர்தலின் போது தொண்டர்கள் சரியாக பயன்படுத்த தயாராக உள்ளனர் . அதை உங்களுடைய சுயலாபத்திற்காக வீணாக்கிவிடாதீர்கள் . அதிமுகவில் OPS கூட கட்சியை விட்டு சென்று திரும்பி வந்ததிகற்கு ஒரே காரணம் தான் . அதிமுகவிற்கு OPS தேவைபடவில்லை . ஆனால் OPS என்னும் தனி மனிதனுக்கு அதிமுக என்னும் கட்சி தேவைபட்டது . திமுகவிலும் அந்த நிலைமை உங்களுக்கு வரும் . உதயசூரியனில் நிற்கும் ஒரு தனி மனிதர்கு தான் மக்கள் ஓட்டு போடுவார்கள் அவர்களை தான் மதிப்பார்கள் . அழகிரி என்ற தனிமனிதனுக்கு தேர்தலில் எந்த மதிப்பும் இல்லை என்பது தான் உண்மை . இது திமுகவில் எல்லோர்க்கும் பொருந்தும் . நீங்கள் என்னவென்றால் தனியாக நின்று சாதித்து விடலாம் என்று தினகரனை போன்று தப்பான கணக்கு போட்டு உள்ளீர்கள் . அப்படி என்றால் கட்சியில் இல்லாத இந்த சில வருடங்களில் உங்களின் செல்வாக்கு கூடி தானே இருக்க வேண்டும் . ஆனால் அப்படி இல்லை என்பது தானே உண்மை . ஜெயலலிதா இறந்த பின்னர் அந்த கட்சி பிஜேபியின் கையில் என்னபாடு பட்டது என்பது உங்களுக்கு தெரியாதா ? அதையே தான் உங்களை வைத்து இப்போது செய்ய பார்கின்றனர் . உங்களை மட்டும் அதில் நன்றாக நடுத்துவார்கள் என்று நினைத்து அவர்களுடன் சேர்ந்து திமுகவை எதிர்த்தால் பின்னர் தலைவர் கலைஞரின் ஆன்மா கூட உங்களை மன்னிக்காது . பிஜேபி இப்போது தமிழகத்துக்குள் வருவதற்கு என்ன வேண்டும் என்றாலும் செய்யும் . அதன் விழுதுகள் தான் ரஜினியும் , கமலும் . உங்களை ரஜினியுடன் சேர்த்து திமுகவை எதிர்த்து வேடிக்கை பார்க்க நினைக்கிறது அந்த கூட்டம் . அந்த வலையில் விழுந்த EPS ku என்ன மரியாதை கிடைக்குது என்று உங்களுக்கு நான் சொல்ல தேவையில்லை . இது எல்லாம் தெரிந்தும் நான் அஞ்சா நெஞ்சன் அப்படி தான் கட்சியை எதிர்ப்பேன் என்று நீங்கள் சொன்னால் மகன் என்ற பாவத்திற்காக தலைவர் கலைஞரின் ஆன்மா உங்ககளை மன்னிக்கலாம் ஆனால் ஒரு அடிப்படை தொண்டனாக உங்களுக்கு எப்போதும் மன்னிப்பு கிடையாது . - அடிப்படை திமுக தொண்டன் .


ஆஸ்திரேலியாவுக்கு எதிரான ஹாக்கி தொடர் போட்டியின் முதல் ஆட்டத்தில் இந்தியா 3 - 2 என்ற கோல் கணக்கில் செவ்வாய்க்கிழமை வெற்றி பெற்றது . உலக சாம்பியனான ஆஸ்திரேலிய அணிக்கு எதிராக 2 போட்டிகள் கொண்ட தொடரில் விளையாடுவதற்காக அந்நாட்டுக்கு சென்றுள்ளது இந்திய ஹாக்கி அணி . இந்நிலையில் , அந்த இரு அணிகளுக்கு இடையேயான முதல் ஹாக்கி போட்டி செவ்வாய்க்கிழமை நடைபெற்றது . விறுவிறுப்பாக நடைபெற்ற இந்த ஆட்டத்தில் , இரு அணிகளும் சம பலத்துடன் மோதியதால் முதல் 15 நிமிடங்களுக்கு எந்த அணிக்கும் கோல் வாய்ப்பு கிடைக்கவில்லை . ஆட்டத்தின் 19 - ஆவது நிமிடத்தில் இந்திய வீரர் அஃப்ஃபான் யூசுப் அணிக்கான முதல் கோல் அடித்தார் . ஆஸ்திரேலிய அணி தனது முதல் கோல் வாய்ப்புக்காக போராடி வந்த நிலையில் , தனது 2 - ஆவது கோல் அடித்தார் யூசுப் . இந்நிலையில் , இந்திய அணிக்கு சவால் அளிக்கும் வகையில் ஆட்டத்தின் 36 - ஆவது நிமிடத்தில் ஆஸ்திரேலிய வீரர் மேத்தியு வில்லிஸ் கோல் அடித்தார் . ஆட்டத்தின் 43 - ஆவது நிமிடத்தில் அந்த அணியின் டிரென்ட் மிட்டனும் கோல் அடிக்க , ஆட்டம் சமனானது . அடுத்த நிமிடமே அதற்கு பதிலடி தரும் வகையில் கோல் அடித்தார் இந்திய வீரர் ரகுநாத் . ஆட்டத்தின் 44 - ஆவது நிமிடத்தில் கிடைத்த பெனால்டி வாய்ப்பை அவர் அற்புதமான கோலாக்கினார் . பின்னர் தொடர்ந்த ஆட்டத்தில் இறுதி வரை ஆஸ்திரேலிய அணிக்கு வேறு கோல் வாய்ப்பு வழங்காத இந்திய அணி , 3 - 2 என்ற கோல் கணக்கில் வெற்றி பெற்றது . இந்த இரு அணிகளுக்கு இடையேயான அடுத்த ஆட்டம் புதன்கிழமை நடைபெறுகிறது .


பிக் பாஸ் நிகழ்ச்சியில் பங்கேற்ற பிரபலங்களில் , அனைவருக்கும் மிகவும் பரிச்சயமான முகங்களில் ஒருவர் தான் , நடிகையும் , நடன இயக்குனருமான காயத்ரி ரகுராம் . இவர் ஒரு கட்சியிலும் உள்ளதால் அந்த கட்சியை சேர்ந்த பிரமுகர்கள் மத்தியிலும் இவருக்கு அதீத வரவேற்பு இருந்தது . இவர் கலந்துகொண்ட ஒரு வாரம் சென்ற பின் தான் வெளிவந்தது காயத்ரியின் உண்மைமுகம் , இவர் வாயில் இருந்து வந்த தகாத வார்த்தைகளால் பல புகார்களும் இவர் மேல் பாய்ந்தது . இவரின் நடவடிக்கையால் ஒரு நிலையில் அனைவரும் வெறுக்கும் நிலைக்கே தள்ளப்பட்டார் காயத்ரி . இந்நிலையில் கடந்த வாரமே இவர் வெளியேற்றப்படுவார் என பலரும் எதிர்பார்த்த நிலையில் , பிக் பாஸ்ஸின் புண்ணியத்தால் கடந்த வாரம் இவர் தப்பித்துக்கொண்டார் . இவருக்கு பதிலாக இவரின் நெருங்கிய தோழர் சக்தி வெளியேற்றப்பட்டார் . இந்நிலையில் சற்று முன் தான் இந்த நிகழ்ச்சியின் ஷூட்டிங் முடிந்துள்ளதாக கூறப்படுகிறது . இந்த நிகழ்ச்சியில் கலந்து கொண்டவர்கள் கூறிய தகவலின் படி , அனைவரும் எதிர்பார்த்ததுபோல் இந்த வாரம் , காயத்ரிதான் வெளியேற்றப்படுகிறாராம் . இன்று இவர் தான் வெளியாகிறார் என்று ஒரு தகவல் தற்போது வெளிவந்தாலும் தற்போது உள்ளே சென்றுள்ள பிரபலங்கள் இவரின் வேலையை கையில் எடுக்காமல் இருப்பார்களா என்றால் அது சந்தேகம் தான் . . .


இந்தியா இங்கிலாந்து அணிகளுக்கு இடையேயான டெஸ்ட் தொடர் இன்று தொடங்குகிறது . இரு அணிகளுக்கும் இடையேயான டி20 தொடரை இந்திய அணியும் ஒருநாள் தொடரை இங்கிலாந்து அணியும் வென்றன . இதையடுத்து 5 போட்டிகள் கொண்ட டெஸ்ட் தொடரின் முதல் போட்டி இன்று தொடங்குகிறது . இந்தியா இங்கிலாந்து இடையேயான டெஸ்ட் தொடர் பெரும் எதிர்பார்ப்பை ஏற்படுத்தியுள்ளது . இரு அணிகளுமே தொடரை வெல்லும் முனைப்பில் உள்ளதால் , போட்டி பரபரப்பாக இருக்கும் என்பதில் ஐயமில்லை . கடந்த 2007ம் ஆண்டு டிராவிட் தலைமையிலான இந்திய அணி , இங்கிலாந்துடனான டெஸ்ட் தொடரை 1 - 0 என வென்றது . அதன்பிறகு தோனி தலைமையிலான இந்திய அணி , 2011ம் ஆண்டு 0 - 4 எனவும் 2014ம் ஆண்டு 1 - 3 எனவும் டெஸ்ட் தொடரை இழந்தது . தோனி தலைமையிலான இந்திய அணி 2011 மற்றும் 2014 ஆகிய இரண்டு முறையும் டெஸ்ட் தொடரை இழந்தது . இந்நிலையில் , கடந்த இரண்டு முறையும் டெஸ்ட் தொடரை இழந்ததற்கு , கோலி தலைமையிலான இந்திய அணி பதிலடி கொடுத்து இங்கிலாந்து டெஸ்ட் தொடரை வெல்லுமா . . ? என்ற எதிர்பார்ப்பு எழுந்துள்ளது . இந்திய அணி டெஸ்ட் தரவரிசையில் முதலிடத்திலும் இங்கிலாந்து அணி 5வது இடத்திலும் இருப்பது குறிப்பிடத்தக்கது . இதற்கிடையே இங்கிலாந்து டெஸ்ட் தொடரை இந்திய அணி வெல்லும் என முன்னாள் ஜாம்பவான்கள் பலர் கருத்து தெரிவித்துள்ளனர் . இந்திய அணியின் பலமாக விராட் கோலி , இஷாந்த் சர்மா , அஷ்வின் , தினேஷ் கார்த்திக் ஆகியோர் இருப்பர் . குல்தீப் யாதவ் அணியில் சேர்க்கப்படுவது உறுதி செய்யப்படவில்லை . அதேநேரத்தில் இங்கிலாந்தை பொறுத்தவரை ஜோ ரூட் , அலெஸ்டர் குக் , பேர்ஸ்டோ , ஆண்டர்சன் ஆகிய அனுபவ வீரர்கள் அந்த அணியின் பலமாக இருப்பர் . சமபலம் வாய்ந்த இரு அணிகளும் வெற்றி பெறும் முனைப்பில் இறங்குவதால் போட்டி மீதான எதிர்பார்ப்பு எகிறியுள்ளது . இந்த போட்டி இங்கிலாந்து அணியின் 1000வது சர்வதேச டெஸ்ட் போட்டி ஆகும் . இந்திய நேரப்படி பிற்பகல் 3.30 மணிக்கு போட்டி தொடங்குகிறது .


கோலிவுட் , பாலிவுட் என அனைத்து திரைப்பிரபலங்களுக்கும் அவர்களை தனி தன்மையோடு எடுத்துக்காட்டுவது , அவர்களுடைய பட்டம் தான் . இப்படி தங்களுடைய பெயர்களுக்கு முன் ஏதாவது ஒரு பட்டதை வைத்துக்கொள்வது நடிகர்களின் கௌரவமாக பார்க்கப்படுகிறது என்று கூட கூறலாம் . விஜய் சேதுபதிஃ அந்த வகையில் மிக குறுகிய காலத்தில் தமிழ் சினிமாவில் தரமான படங்களில் நடித்து ரசிகர்களின் மனதில் நீங்காத இடம்பிடித்தவர் விஜய் சேதுபதி . இவருக்கு மக்கள் செல்வன் என்கிற பட்டத்தை தர்மதுரை மூலம் கொடுத்தவர் இயக்குனர் சீனு ராமசாமி . இந்த பெயர் இவருக்கு நிலைத்து விட்டது . உதயநிதிஃ இதனையடுத்து இயக்குனர் சீனு ராமசாமி . . . சமீபத்தில் ' கண்ணே கலைமானே ' படத்தை முழுவதுமாக பார்த்துவிட்டு தன்னுடைய டுவிட்டரில் கூறியிருப்பதாவது ' கண்ணே கலைமானே படம் முழுவதும் பார்த்து முடித்த கணத்தில் என் மனதில் உதயநிதி ஸ்டாலினை , மக்கள் அன்பன் , என்றே அழைக்கத் தோன்றியது ' என்று கூறியுள்ளார் . எனவே விஜய்சேதுபதிக்கு ' மக்கள் செல்வன் ' பட்டம் நிலைத்தது போல் உதயநிதிக்கு ' மக்கள் அன்பன் ' என்ற பெயர் நிலைக்கும் என்று எதிர்பார்க்கப்படுகிறது . அதிலும் உதயநிதி தற்போது அரசியலிலும் ஆர்வம் காட்டி வரும் நிலையில் இந்த பட்டம் அவருக்கு பொருத்தமாக இருக்கும் என்று அவரது ரசிகர்கள் கருத்து தெரிவித்துள்ளனர் .


கோலிவுட் திரையுலகில் அஜித்துக்கு உள்ள ரசிகர்களின் பலம் அனைவருக்கும் தெரியும் , இதன் காரணமாக அஜித் நடிக்கும் ஒரு படத்தையாவது இயக்கி விட வேண்டும் என நினைக்கும் இயக்குனர்கள் பலர் உள்ளனர் . திறமையுள்ள அனைத்து இயக்குனர்களுக்கும் வாய்ப்பு கொடுக்கும் அஜித் இயக்குனர் பாலாவிற்கு அப்படி ஒரு வாய்ப்பை ஏற்படுத்தி கொடுத்தார் . கடந்த 2009 ஆண்டு ஆர்யா மற்றும் நடிகை பூஜா நடித்து வெளியான ' நான் கடவுள் ' படத்தில் முதலில் நடிக்க இருந்தவர் அஜித் என்பது பலருக்கும் தெரியும் . ஆனால் திடீர் என இந்த படத்தில் இருந்து அஜித் விலகினார் என்கிற தகவல் மட்டுமே வெளியானதே , தவிர இது குறித்து எந்த காரணங்களும் இயக்குனர் பாலாவிடம் இருந்தும் அஜித்திடம் இருந்தும் வெளியாகவில்லை . இந்நிலையில் இதுக்குறித்து பிரபல ஊடகத்தில் , பத்திரிகையாளர் ஒருவர் இதை பற்றி முழு விவரத்தையும் கூறியுள்ளார் . அதில் , அஜித் ' நான் கடவுள் ' படத்திற்காக பாலா கூறியது போலவே . . . முடி வளர்ந்து உடல் எடையை குறைத்தார் . மேலும் திரைப்படத்தில் நடிப்பதற்கு முன்பே அஜித்திற்கு சம்பளமாக ரூ 1 கோடியை பாலா கொடுத்தார் . ஆனால் , கடைசி வரை படப்பிடிப்பு என்பதை பாலா தொடங்கவே இல்லை , அஜித்தும் அந்த கேப்பில் இரண்டு படங்கள் நடித்து முடித்து விட்டார் . இருப்பினும் பாலா இந்த படம் குறித்து அஜித்திடம் எந்த பேச்சு வார்த்தையும் நடத்தவில்லை . சில மாதங்கள் கழித்து ' நான் கடவுள் ' படத்திலிருந்து அஜித் நீக்கப்பட்டதாக தகவல் மட்டுமே வெளியே வர , அஜித் பாலாவிடம் இதுக்குறித்து பேசியபோது . சரியான பதில் தெரிவிக்கப்படவில்லை . மேலும் தயாரிப்பாளர்களிடம் இருந்து பெற்ற தொகையை திருப்பி கொடுக்குமாறு கூறியுள்ளார் பாலா . எனவே அஜித்தும் தான் சம்பளமாக பெற்ற ரூ . 1 கோடியை கொடுத்ததும் . . . ஒரு கோடி ரூபாய்க்கான வட்டி தொகையும் வேண்டும் என கெடுபிடி கொடுத்துள்ளனர் . முதலில் அஜித் தரப்பினர் கடுமையாக வாக்குவாதம் செய்துள்ளனர் . பின் பணம் தானே வேண்டும் என்று வட்டியையும் கொடுத்துள்ளார் அஜித் . மனிதர்களை பார்க்காமல் பணத்தை மட்டுமே குறிக்கோளாக கொண்டு பாலா உற்பட சிலர் பேசியதும் , காரணம் கூறாமலே இந்த படத்தில் இது அவரை வெளியேற்றியது தான் உண்மை என்பதை போட்டுடைத்துள்ளார் பிரபல பத்திரிக்கையாளர் . இதன் மூலம் பல ஆண்டுகளாக வெளிவராத பஞ்சாயத்து இப்போது வெளியாகியுள்ளது .


தமிழக சட்டமன்றத்தில் யாருக்கும் பெரும்பான்மை இல்லை என்றால் அரசைக் கலைப்பதில் எந்தத் தவறும் இல்லை என்று பாமக நிறுவனர் ராமதாஸ் தெரிவித்துள்ளார் . இது தொடர்பாக அவர் வெளியிட்டுள்ள அறிக்கையில் , கடந்த ஆண்டு சட்டப்பேரவை தேர்தலில் வெற்றி பெற்று ஆட்சியமைத்தது முதலே ஜெயலலிதாவின் உடல்நிலை காரணமாக அரசு நிர்வாகம் முடங்கிவிட்டது என குற்றம்சாட்டியுள்ளார் . இதே போன்று எடப்பாடி பழனிசாமி தலைமையிலான அரசு பதவியேற்றதில் இருந்தே ஓபிஎஸ் தலைமையிலான அணியை சமாளிப்பதும் , அந்த அணி இணைந்த பின்னர் தினகரன் அணியினரின் நெருக்கடிகளை சமாளிப்பதும் தான் முழுநேர பணியாக உள்ளது என தெரிவித்துள்ள ராமதாஸ் , இதனால் அரசு நிர்வாகம் முற்றிலுமாக முடங்கி ‘கோமா’ நிலையில் கிடக்கிறது என குறிப்பிட்டுள்ளார் . தங்களின் குறைகளை களைய வேண்டிய அரசு , பொறுப்பில்லாமல் ஊழல் செய்வதிலும் , பதவிகளைக் காப்பாற்றி கொள்வதிலும் மட்டும் கவனம் செலுத்தி கொண்டிருப்பதை சகித்துக்கொள்ள முடியாத மக்கள் , இந்த மக்கள் விரோத அரசு போய் தொலையாதா ? என மனதிற்குள் புழுங்குகின்றனர் என ராமதாஸ் தெரிவித்துள்ளார் . இத்தகைய சூழலில் , தமிழகத்தில் நிலவும் அரசியல் அவலங்களை முடிவுக்கு கொண்டு வர நடவடிக்கை எடுப்பதில் கவர்னரும் அலட்சியம் காட்டுவது கவலையளிப்பதாக குறிப்பிட்டுள்ளார் . இப்பிரச்சனையில் நடவடிக்கை எடுப்பதில் கவர்னர் தாமதம் செய்யும் ஒவ்வொரு மணி நேரமும் குதிரை பேரம் தீவிரமடையும் என்றும் புதுப்புது கூத்துகள் அரங்கேறும் . அரசியலின் தரம் தாழ்ந்து கொண்டே செல்லும் என்றும் குறிப்பிட்டுள்ளார் . தமிழக சட்டப்பேரவையை உடனடியாகக் கூட்டி பெரும்பான்மையை நிரூபிக்க ஆளுநர் , ஆணையிட வேண்டும் என்று தெரிவித்துள்ள ராமதாஸ் , யாருக்கும் பெரும்பான்மை இல்லை என்றால் தமிழக அரசைக் கலைப்பது தவறில்லை என்றும்ட தெரிவித்துள்ளார் .


இந்திய பாட்மிண்டன் சங்க தலைவர் அகிலேஷின் மறைவுக்கு பிரதமர் நரேந்திர மோடி , “அகிலேஷின் மறைவு பெரும் துயரத்தை தந்துள்ளது . பொது வாழ்க்கையில் அவர் ஆற்றிய பணிகளை ஒருபோதும் மறக்க முடியாது” என இரங்கல் தெரிவித்தார் . உத்தரப் பிரதேச தலைநகர் லக்னோவில் வசித்து வந்த காங்கிரஸ் மூத்த தலைவரும் , முன்னாள் மத்திய அமைச்சருமான இந்திய பாட்மிண்டன் சங்க ( பாய் ) தலைவர் அகிலேஷ் தாஸ் குப்தாவுக்கு ( 56 ) நேற்று அதிகாலையில் மாரடைப்பு ஏற்பட்டது . அதனைத் தொடர்ந்து அவர் லாரி மருத்துவமனைக்கு கொண்டு செல்லப்பட்டார் . அங்கு சிகிச்சை பலனின்றி அவர் உயிரிழந்தார் . அவரின் இழப்பால் அவரது மனைவி , மகள் , மகன் ஆகியோர் வாடினர் . 2012 - ல் இந்திய பாட்மிண்டன் சங்கத்தின் இடைக்கால தலைவராக தேர்வு செய்யப்பட்ட அகிலேஷ் , 2014 - ல் நடைபெற்ற தேர்தலில் ஒருமனதாக தலைவராக தேர்வு செய்யப்பட்டார் . கடந்த ஆண்டு ஆசிய பாட்மிண்டன் சங்கத்தின் துணைத் தலைவராக அகிலேஷ் தேர்வு செய்யப்பட்டார் . அவர் தலைவராக வந்த பிறகுதான் தாமஸ் / உபெர் கோப்பை , சூப்பர் சீரிஸ் , சையது மோடி கிராண்ட்ப்ரீ போட்டி போன்றவற்றை நடத்தும் வாய்ப்பு இந்தியாவுக்கு கிடைத்தது . அகிலேஷின் மறைவுக்கு இரங்கல் தெரிவித்துள்ள பிரதமர் நரேந்திர மோடி , “அகிலேஷின் மறைவு பெரும் துயரத்தை தந்துள்ளது . பொது வாழ்க்கையில் அவர் ஆற்றிய பணிகளை ஒருபோதும் மறக்க முடியாது” என குறிப்பிட்டுள்ளார் . மத்திய விளையாட்டுத் துறை அமைச்சர் விஜய் கோயல் , இந்திய பாட்மிண்டன் வீராங்கனை சாய்னா நெவால் , இந்திய பாட்மிண்டன் வீராங்கனை ஜுவாலா கட்டா , பாட்மிண்டன் வீரர் காஷ்யப் , இந்திய ஒலிம்பிக் சங்கம் , இந்திய பாட்மிண்டன் சங்கம் உள்பட ஏராளமான விளையாட்டு அமைப்புகள் அகிலேஷின் மறைவுக்கு இரங்கல் தெரிவித்துள்ளன .


முதல் பாகத்தின் வெற்றியை தொடர்ந்து சதுரங்கவேட்டை - 2 படத்தின் இரண்டாம் பாகத்தில் நடிக்க நடிகர் அஜீத்திடம் கால்ஷீட் கேட்டு கிடைக்காததால் அந்தப் படம் அரவிந்தசாமிக்கு சென்றுவிட்டது . நடிகர் கார்த்தி நடிப்பில் நாளை வெளியாகவுள்ள படம் ‘தீரன் அதிகாரம் ஒன்று’ . இந்தப் படத்தில் கார்த்தி வித்தியாசமான காவல்துறை அதிகாரியாக நடித்துள்ளார் . இந்தப் படத்தை இயக்குனர் வினோத் இயக்கியுள்ளார் . இதுகுறித்து கார்த்திக் கூட ஒரு பேட்டியில் மற்ற போலீஸ் போல " கத்தி , சத்தம் போட்டு பேசுற போல இந்தப் படம் இருக்காது " என்று சிங்கம் படத்தையும் , சிறுத்தை படத்தையும் குறிப்பிட்டார் . இந்த நிலையில் இயக்குனர் வினோத் ஒரு பேட்டியில் ‘சதுரங்க வேட்டை’ படத்தை பற்றி பேசினார் . அதில் , ' சதுரங்க வேட்டை 2 - ஆம் பாகத்தில் நடிக்க அஜீத்திடம் கேட்கப்பட்டதா என்று கேட்டதற்கு , இயக்குனர் வினோத் ஆமாம் உண்மைதான் . அஜீத்திடம் ‘சதுரங்க வேட்டை 2’ படத்தில் நடிக்க கேட்டிருக்கிறோம் . அப்படி மட்டும் நடந்தால் மிகவும் நன்றாக இருந்து இருக்கும்’’ என்று கூறியுள்ளார் . ஆனால் , இந்தப் படத்தில் தற்போது அரவிந்த்சாமி நடித்து வருகிறார் . அவருக்கு ஜோடியாக நடிகை த்ரிஷா நடித்து வருகிறார் என்பது குறிப்பிடத்தக்கது .


இலண்டன் கிளாசிக் செஸ் போட்டியின் 4 - ஆவது சுற்றில் இந்தியாவின் விஸ்வநாதன் ஆனந்த் , பிரிட்டனின் மைக்கேல் ஆடம்ஸுடன் டிரா செய்தார் . இலண்டனில் நடைபெற்று வரும் இந்தப் போட்டியின் 4 - ஆவது சுற்றில் ஆனந்த் வெற்றி பெறுவதற்கான வாய்ப்பு இருந்தபோதும் அவர் கடைசியில் கோட்டைவிட்டார் . அமெரிக்காவின் ஹிகாரு நாகமுரா தனது 4 - ஆவது சுற்றில் பல்கேரியாவின் வெஸலின் டோபலோவைத் தோற்கடித்தார் . எஞ்சிய 4 - ஆவது சுற்று ஆட்டங்கள் அனைத்தும் டிராவில் முடிந்தன . தற்போதைய நிலையில் அமெரிக்காவின் வெஸ்லே 3 புள்ளிகளுடன் தனி முன்னிலை பெற்றுள்ளார் . ரஷியாவின் விளாதிமிர் கிராம்னிக் , அமெரிக்காவின் பாபியானோ கருணா , ஆர்மேனியாவின் லெவோன் ஆரோனியன் , அமெரிக்காவின் ஹிகாரு நாகமுரா ஆகியோர் 2.5 புள்ளிகளுடன் 2 - ஆவது இடத்தில் உள்ளனர் . ஆனந்த் , நெதர்லாந்தின் அனிஷ் கிரி ஆகியோர் தலா 2 புள்ளிகளுடன் 6 - ஆவது இடத்தில் உள்ளனர் . பிரான்ஸின் மேக்ஸைம் 1.5 புள்ளிகளுடன் 8 - ஆவது இடத்திலும் , வெஸலின் டோபலோவ் 0.5 புள்ளியுடன் 9 - ஆவது இடத்திலும் உள்ளனர் .


ஐசிசி விதிமுறையை மீறியதால் , இங்கிலாந்து சீனியர் பவுலர் ஸ்டூவர்ட் பிராடிற்கு அபராதம் விதித்துள்ளது ஐசிசி . இந்தியா இங்கிலாந்து இடையேயான மூன்றாவது டெஸ்ட் போட்டியில் இந்திய அணியின் வெற்றிக்கு இன்னும் ஒரு விக்கெட்டே தேவை . இந்த போட்டியின் முதல் இன்னிங்ஸில் இந்திய அணி 329 ரன்களையும் இங்கிலாந்து அணி 161 ரன்களையும் எடுத்தது . 168 ரன்கள் முன்னிலையுடன் இரண்டாவது ஆடிய இந்திய அணி 352 ரன்களுக்கு டிக்ளேர் செய்து , இங்கிலாந்து அணிக்கு 521 ரன்களை வெற்றி இலக்காக நிர்ணயித்தது . இங்கிலாந்து அணி இரண்டாவது இன்னிங்ஸில் , நான்காம் நாள் ஆட்டநேர முடிவில் 9 விக்கெட் இழப்பிற்கு 311 ரன்கள் எடுத்துள்ளது . அந்த அணியின் வெற்றிக்கு இன்னும் 210 ரன்கள் தேவை . இந்திய அணிக்கு இன்னும் ஒரு விக்கெட் மட்டுமே தேவை . எனவே இந்த போட்டியில் இந்திய அணி வெற்றி பெறுவது உறுதியாகிவிட்டது . இந்த போட்டியில் இந்திய அணியின் முதல் இன்னிங்ஸின்போது , அறிமுக வீரர் ரிஷப் பண்ட்டை அவுட்டாக்கிவிட்டு , அவரிடம் ஆக்ரோஷமாக எதையோ பேசி வழியனுப்பிவைத்தார் ஸ்டூவர்ட் பிராட் . அவருக்கு ஐசிசி அபராதம் விதித்துள்ளது . ஐசிசி விதிப்படி , வீரர்களுடன் மோதலில் ஈடுபடுவது , அநாகரிகமான வார்த்தைகளை பயன்படுத்துவது , ஒழுங்கீனமாக நடந்துகொள்வது , வம்பிழுக்கும் வகையிலான ஆக்ஷன்களை செய்வது ஆகியவை விதிமீறல் ஆகும் . அந்த வகையில் , மூன்றாவது டெஸ்ட் போட்டியின் இரண்டாம் நாள் ஆட்டம் தொடங்கிய சிறிது நேரத்தில் ரிஷப் பண்ட்டின் விக்கெட்டை வீழ்த்திய பிராட் , ரிஷப்பிற்கு அருகே சென்று அவரை நோக்கி ஏதோ ஆக்ரோஷமாக பேசினார் . அது ஐசிசி விதிமீறல் ஆகும் . எனவே ஸ்டூவர்ட் பிராடிற்கு அவரது போட்டி ஊதியத்திலிருந்து 15 % - ஐ அபராமதமாக விதித்துள்ளது ஐசிசி .


ANBARASAN GNANAMANI சிறு வயதில் சற்று பூசினாற் போல் , நல்ல உடல் வடிவம் இல்லாத சிறுவன் ஒருவன் இன்று உலகின் ஃபிட்டஸ்ட் கிரிக்கெட் பிளேயர்களில் ஒருவர் . அதிலும் , இந்திய கிரிக்கெட்டில் டாப் ஃபிட்டஸ்ட் பிளேயர் . அவர்… இந்திய கேப்டன் விராட் கோலி . இங்கு சம்பந்தமேயில்லாமல் , கோலியின் உடல் ஃபிட் பற்றி ஏன் கூறுகிறேன் என்று யோசிக்க வேண்டாம் . ஒரு நல்ல விளையாட்டு வீரனின் அடிப்படைத் தகுதியே உடலை சிறப்பாக கட்டமைத்து , அதை விட்டுவிடாமல் தொடருவது தான் . அதை மிகச் சிறப்பாக செய்து வருபவர் விராட் கோலி . ‘கேப்டனே இவ்வளோ ஃபிட்டாக இருக்கும் போது , நாம எப்படி சும்மா இருப்பது’ என ஆட்டோமேட்டிக்காக சக வீரர்களும் தங்கள் உடல் நிலை மற்றும் ஃபார்ம் குறித்து அதிக அக்கறை எடுத்துக் கொள்கிறார்கள் . இதுதான்… இதுதான் விராட் கோலி . வெறும் வாய் வார்த்தைக்காக தன்னை ‘அக்ரெஷன்’னான பிளேயராக காட்டிக் கொள்ளாமல் , தன்னையே அனைத்திலும் முன்மாதிரியாக நிலை நிறுத்தி , தனது aggression - ஐ வெளிப்படுத்தி , மற்ற வீரர்களை கப்சிப் ஆக்குவதே விராட்டின் ஸ்டைல் . ஒரு கேப்டனாக விராட் தன்னை தகுதிப்படுத்திக் கொண்டது இந்த இடத்தில் இருந்து தான் ஆரம்பித்தது எனலாம் . பொதுவாக , எல்லா விஷயங்களிலும் பெர்ஃபெக்ட்டாக இருக்கும் ஒருவர் , உரசினால் பத்திக்கும் அளவுக்கு aggression - ஆக இருப்பார் . அது போன்றதொரு ரகம் தான் விராட் கோலி . தன்னை எந்த இடத்திலும் யாரும் குறை சொல்லாத அளவிற்கு ஒவ்வொரு நாளும் தன்னை வடிமைத்துக் கொண்டே இருக்கிறார் . இதன் ஒட்டுமொத்த வெளிப்பாடு தான் , இன்று வெளியாகி இருக்கும் ஐசிசி ஒருநாள் தரவரிசையின் ரிசல்ட் . ஐசிசி இன்று வெளியிட்டுள்ள ஒருநாள் பேட்டிங் தரவரிசையில் , முதலிடம் பிடித்துள்ளார் விராட் கோலி . அவர் முதலிடம் பிடித்ததற்காக இவ்வளவும் சொல்லவில்லை . அவர் பெற்றுள்ள ரேட்டிங் புள்ளிகள் எவ்வளவு தெரியுமா ? 909 . இந்திய கிரிக்கெட்டில் , ஒருநாள் தரவரிசையில் சச்சின் டெண்டுல்கர் மட்டுமே அதிகபட்சமாக 887 ரேட்டிங் புள்ளிகள் பெற்று இதுவரை முதலிடத்தில் இருந்தார் . இதை விராட் கோலி தற்போது முறியடித்துள்ளார் . இதுதான் இங்கு முக்கியம் . இதுவரை வேறு எந்தவொரு இந்திய கிரிக்கெட் பேட்ஸ்மேனும் 900 ரேட்டிங் புள்ளிகளை தொட்டது கூட கிடையாது . விராட் அதனைக் கடந்து 909 புள்ளிகள் பெற்று ஒட்டுமொத்தமாக 7வது இடத்தைப் பிடித்துள்ளார் . இதற்காக சச்சின் பெஸ்டா ? கோலி பெஸ்டா ? என்று விவாதத்தை ஆரம்பித்து விட வேண்டும் . இவர்களை மட்டுமல்ல , எந்த வீரர்களையுமே ஒப்புமைப்படுத்துவது என்பது மிகத் தவறானது . காலம் , நேரம் , சூழல் , ரூல்ஸ் என அனைத்தும் டிசைன் டிசைனாக மாறிக் கொண்டிருக்கும் கிரிக்கெட்டில் , வீரர்களை ஒப்புமைப்படுத்துவது போன்றதொரு முட்டாள் தனமான விஷயமே இருக்க முடியாது . சரி ! அது ஒருபக்கம் இருக்கட்டும் , நாம விஷயத்திற்கு வருவோம் . குறிப்பாக , சர்வதேச ஒருநாள் கிரிக்கெட்டில் கடந்த 1993ம் ஆண்டு வெஸ்ட் இண்டீசின் ‘மாஸ்டர்’ பிரைன் லாரா 908 ரேட்டிங் புள்ளிகள் எடுத்த பிறகு , வேறு எந்த பேட்ஸ்மேனும் அதற்கடுத்ததாக அந்தப் புள்ளியைத் தாண்டவில்லை . 25 ஆண்டுகளுக்குப் பின்னர் தற்போது அதையும் விராட் கோலி தகர்த்துள்ளார் . உலகளவில் விவியன் ரிச்சர்ட்ஸ் 935 ரேட்டிங் புள்ளிகள் பெற்று முதலிடத்தில் உள்ளார் . அதையும் விராட் கோலி தகர்க்கும் நாள் வெகு தொலைவில் இல்லை . விராட் அடிக்கடி களத்தில் ஆக்ரோஷப்படுகிறார் என்ற குற்றச்சாட்டு எப்போதும் முன் வைக்கப்படும் ஒன்று . ஆனால் , அந்த ஆக்ரோஷத்தை வெற்றியாக மாற்ற ஒரு தில் வேண்டும் . அந்த தில் தான் விராட் கோலியின் மைன்ஸ் கம் பிளஸ் . அங்கங்கு ஓட்டைகள் விழுந்து , கவிழும் சூழலில் கடலில் தத்தளித்துக் கொண்டிருந்த படகை சரி செய்து , ஓட்டைகளை ஃபெவிக்கால் போட்டி ஓட்டி , மற்ற படகோட்டிகளை பட்டி பார்த்து டிங்கரிங் செய்து , படகை ஓட்டிச் சென்றவர் ‘கேப்டன்’ சவுரவ் கங்குலி . அந்த படகை கப்பலாக உருமாற்றம் செய்து , டிங்கரிங் செய்யப்பட்டு எக்ஸ்பெர்ட்டுகளாக மாறியிருந்த படகோட்டிகளின் உதவியுடன் ராஜாங்கம் நடத்தியவர் ‘கேப்டன்’ மகேந்திர சிங் தோனி . அதே கப்பலை 2.0 வெர்ஷனுக்கு அப்டேட் செய்து , புதிய படகோட்டிகளை அப்பாயின்ட் செய்து , வெளிநாட்டு கடல் பகுதியிலும் ரவுண்டு கட்ட ஆரம்பித்து இருப்பவர் ‘கேப்டன்’ விராட் கோலி . மேலும் படிக்கஃ சர்வதேச ஒருநாள் தரவரிசையில் முதலிடம் பிடித்த கோலி , பும்ரா , ரஷித் கான் !